text:
Byari amarira n’agahinda mu gushyingura Nkusi Thomas (Yanga)
Kuri uyu wa Mbere tariki ya 29/8/ 2022 nibwo Nkusi Thomas wamamaye ku izina rya Yanga mu gusobanura Filimi mu Kinyarwanda yashyinguwe mu irimbi rya Rusororo.
Abafashe ijambo ngo bagire icyo bamuvugaho, bamwe bafatwaga n’amarangamutima, ntibabashe kuvuga kubera umubabaro wo kubura Yanga bafataga nk’inshuti yabo kandi wabagiriye akamaro.
Muri uyu muhango Bugingo Bonny uzwi ku mazina ya Junior Giti akaba murumuna wa Yanga, ni umwe mu bagaragaje ko bababajwe no kubura uwo muvandimwe we, dore ko no kugira icyo avuga bitamworoheye.
Umugore wa Yanga yashimiye abantu babaye hafi umuryango wabo mu rupfu rw’umugabo we, avuga ko n’ubwo yapfuye yizeye ko bazongera bakabonana.
Ati “Ndashimira abantu batubaye hafi kandi ndizera ko tuzongera tukabonana mu gihe cya vuba kuko nyuma y’ubu buzima hari ubundi”.
Pasiteri Karemera Frank ukorera ubutumwa mu itorero ryitwa New Life Bible Church, yavuze ko Nkusi Thomas atabarutse yarakiriye agakiza nka kimwe mu bimenyetso gitanga icyizere ko bazongera bakamubona ku munsi w’umuzuko.
Ati “Byanga byakunda buri wese hano ku isi afite umunsi we wo gutaha, umwanditsi yaravuze ngo hano mu isi si iwacu, urupfu rwa Thomas rwatubera isomo ko twese tuzapfa. Buri wese uri hano yareba uko tugiye guherekeza Thomas bikamubera isomo ryo guca bugufi”.
Pasiteri yavuze ko Nkusi Thomas yitabye Imana agasiga abana n’umugore ndetse n’abavandimwe be ari ikimenyetso cy’uko atapfuye ahubwo abasigaye bagomba kumuhagararira mu bikorwa bye.
Ati “Mwikomeze kandi mukomere ku Mana kuko nibwo mugira imbaraga mu bihe nk’ibi”.
Mu gitondo cyo ku wa Gatandatu tariki 27 Kanama 2022 nibwo umubiri we wageze mu Rwanda uturutse muri Afurika y’Epfo aho yaguye uherekejwe n’umugore we n’abana be 2. Umurambo we wahise ujyanwa mu buruhukiro mu bitaro bya Kacyiru.
Tariki 28/8/2022 nibwo bamusezeyeho mu rugo iwe i Ntarama mu Karere ka Bugesera, haba ijoro ryo ku mwibuka no kuvuga ibigwi bye.
Yanga yatangiye gusobanura Filimi mu rurimi rw’Ikinyarwanda mu mwaka wa 1998 abitangirira mu bice by’i Nyamirambo ahitwa kuri 40 kwa Mayaka, akomeza kubikora nk’umwuga umutunze ndetse ibi bikorwa byo kwerekana filimi bigenda byaguka bigera no mu bice bindi by’umujyi wa Kigali nk’ahitwa kwa Kadugara mu bice by’i Remera ku bantu bari batuye muri Kicukiro, i Remera, Kabeza na Kanombe ni ho bahuriraga bareba izo filimi zisobanuye.
Agitangira gusobanura Filimi ntabwo yahise amenyekana cyane kuko yamamaye hagati y’umwaka wa 2000 kugera muri 2013.
Yanga yitabye Imana afite imyaka 42 y’amavuko akaba asize umugore n’abana batatu.
Nkusi Thomas amaze igihe yarahagaritse ibikorwa byo gusobanura Filimi, ahubwo yari asigaye agaragara atanga ubuhamya ko yahindutse umurokore, ko kumenya Imana byamufashije guhindura imyitwarire.
Ubu nta kandi kazi kazwi yakoraga kuko ibikorwa byo gusobanura amafilimi mu Kinyarwanda, byakorwaga n’abandi bantu batandukanye harimo n’abavandimwe be.
Uyu mwuga wo gusobanura Filimi mu rurimi rw’ikinyarwanda awusigiye benshi kandi bemeza ko ubatungiye imiryango, bakavuga ko ari we watumye babikora bakanabikunda.
Ibitekerezo ( 1 )
Niwabo watwese kuko urugendo dukora tugenda, amaherezo twisangayo IMANA imwakiremubayo.


c: text/html

text:
Ikigega BDF kigiye guhagarika ishoramari nterankunga ku mishinga mito n’iciriritse
Ubuyobozi bw’ikigega gitera inkunga imishinga y’iterambere (BDF) bwatangaje ko bugiye guhagarika ishoramari nterankunga ku mishinga mito n’iciriritse (SMEs) nyuma yo gusanga ubwo buryo butarimo gutanga umusaruro neza.
Ibi babitangaje ku wa Kane tariki 22 Nzeri 2022, ubwo abayobozi ba BDF bitabaga Komisiyo y’Inteko ishinga amategeko ishinzwe kugenzura imikoreshereze y’imari n’umutungo bya Leta (PAC), kugira ngo basubize ibibazo by’imicungire y’imari ya Leta byagaragajwe muri raporo y’Umugenzuzi Mukuru w’Imari ya Leta mu mwaka w’ingengo y’imari wa 2020-2021.
Muri ubu buryo bwo gutera inkunga imishinga, BDF yashoragamo imari ifatanyije na nyiri umushinga kugira ngo bafashe abafite imishinga mishya kubona igishoro cyo gutangira no kuzamura imishinga yabo batagombye gutanga ingwate.
Ubusanzwe, ikigo cy’imari kigomba kugenda gisohoka buhoro buhoro mu mishinga uko ba rwiyemezamirimo bagenda babona ubushobozi, bakishyura amafaranga bakirimo, bagakomeza kuyobora imishinga yabo nyuma yo gushinga imizi.
Nk’uko bigaragazwa na raporo y’Umugenzuzi w’Imari ya Leta, BDF yashoye angana na miliyari 1.9FRW binyuze mu nguzanyo nterankunga kuva mu 2012 kugeza mu 2021, ariko asaga miliyari 1.6FRW, ahwanye na 85% by’inguzanyo yose ntaragaruzwa.
Umugenzuzi w’Imari yagiriye inama abayobozi ba BDF kujya babanza gukora isuzuma risesuye ry’imishinga bashaka gushoramo imari, kandi bakaba bizeye neza ko iyo mishinga izunguka kugira ngo ba nyirayo bazabashe kwishyura.
Abadepite bashakaga kumenya aho BDF igeze ikemura iki kibazo, dore ko nk’uko byasobanuwe n’Umuyobozi wayo, Vincent Munyeshyaka, izindi miliyoni 54FRW gusa ni zo zagarujwe nyuma y’uko Umugenzuzi w’Imari akoze igenzura rye.
Imbere ya PAC, Munyeshyaka yagize ati: “Muri ubwo buryo bwo gufasha imishinga, BDF na yo iba ari umushoramari mu mushinga kandi ikaba igomba kugenzura aho ibikorwa bigeze, ndetse ikaba igomba kugira umukozi wayo uri mu nama y’ubuyobozi bw’ikigo nyiri uwo mushinga. Ibyo byaratunaniye, kubera ko tudashobora kubona abakozi baduhagararira mu mishinga yose BDF yashyizemo amafaranga.”
Umuyobozi wa BDF yavuze ko n’ubwo ikigega cyashyizeho ibisabwa mu kwandika raporo zigaragaza aho imishinga bashoyemo imari igeze izamuka, baje gusanga bidatanga umusaruro, ibi ngo bikaba byaratewe n’uko ba nyiri imishinga batayikurikiranye uko bigomba.
Imbere ya PAC, Munyeshyaka yagize ati: “Bandika ibyo bishakiye... hari n’ababeshya; bamaze imyaka itanu bari mu mishinga, ariko iyo ubabajije impamvu batishyura, bavuga ko nta nyungu babona.”
Ishoramari nterankunga BDF yashyize mu mishinga ryagiye mu bikorwa birimo amahoteri, ubuhinzi n’ubworozi, n’ubuvuzi (ibitaro).
Ibitekerezo ( 4 )
Byaba byiza beretse PAC iyo mishinga bakamenya banyirayo kuko butewe n’ikimenyane usanga akenshi ari Akazu ka babyobozi ba BDF ariho ayo mafaranga aherereye kd nubwo wakora umushinga kd bakobona wunguka bashobora kuwunyanganya kd batazi strategy uzawukoreshamo bigatuma wa mushinga uhomba cg ntubone inyungu ishimishije.
Ikindi gitera BDF guhomba ntabwo ari ba nyirimishinga batishyura gusa ahubwo imishinga iterwa inkunga usanga abakozi ba BDF aribo baba barayikoze muburyo bwamanyanga bakiha amafaranga kuyishyura bikabananira, mbese ukuri guhari nuko umuntu udafite uwo baziranye bya hafi ukora muri BDF ntashobora kubona amafaranga anyuzwa muri BDF
Sinzi akarere utuyemo ariko nge ndi umuhamya ko Bdf hari icyo imariye urubyiruko rw’u Rwanda hari benshi bayitangira ubuhamya ko yabafashije kuvira aho bikura bagira aho bagera,so wibigira general si mu gihugu hose birashoboka ko wenda akarere utuyemo byaba so byaba byiza rero uvuze akarere byakubayeho ariko ntuvugeko BDF yose ari ikibazo.
Uvuze ukuri rwose Aya mafaranga nibo bayigabagabanya ubundi bakayaha abakire bagenzi babo bazabaha akantu
Njyewe ubwanjye nigeze kujyayo banga ko tuninjira hariya mumugi kwa Makuza ahari blanche yabo...

robotstxt: allowed

filter: keep


text:
Inyigisho yo ku cyumweru cya 4 cya Pasika, Umwaka A
Ku ya 11 Gicurasi 2014 – Umunsi Mpuzamahanga wa 51 wo gusabira Ihamagarwa ry’Abiyeguririmana
Amasomo: Intumwa 2, 14a.36-41; Zab 22(23); 1Petero 2, 20b-25; Yh 10, 1-10
Turi ku Cyumweru cya kane cya Pasika tumenyereye kwita Icyumweru cy’Umushumba Mwiza. Kuri iki cyumweru kandi, ni Umunsi Mpuzamahanga wo gusabira Ihamagarwa ry’Abiyeguririrmana ku ncuro ya 51, aho Kiliziya y’isi yose izirikana ijambo rya Yezu yabwiye abigishwa be ati: “Imyaka yeze ni myinshi, ariko abakozi ni bakeya; nimusabe rero Nyir’imyaka yohereze abakozi mu mirima ye” (Mt 9, 35-38). Uyu munsi hari ubutumwa bwihariye Nyirubutungane Papa Fransisko yawugeneye bufite interuro igira iti: “Ihamagarwa ni ubuhamya bw’ukuri”.
Yezu Kristu niwe Mushumba mwiza koko. Umushumba umenya intama ze zose buri yose mu izina ryayo. Nazo zikamumenya zikanamumenyera, zikamenya aho anyura azisanga, zikamenya ijwi rye kandi yazihamagara zikamukurikira zishimye.
“…. Maze agahamagara intama ze mu mazina yazo …”
Bavandimwe, buri wese muri twe Yezu, Umushumba mwiza, amuzi mu izina rye. Ibi bitwereka urukundo rw’Imana, kandi bikanatwibutsa ko mu umubano wacu nayo, tudakwiye kugarukira ku bya rusange. Yego ibya rusange muri Kiliziya ni byiza kandi ni ngombwa. Isengesho n’ibikorwa biduhuza n’abandi ni indasimburwa mu kwemera kwacu. Intama zigomba kugira urugo umushumba azisangamo, kandi ntiziba mu bwigunge, ahubwo aziragira ari umukumbi umwe. Ariko ibyo ntibikuraho umubano wihariye na Yezu, kuko muri twe nta n’umwe uhwanye n’undi mu miterere karemano no mu mateka. Kuba Yezu atuzi twese kandi adukunda nka Kiliziya, ntibikuraho ko amenya na buri rugingo rwa Kiliziya. Yezu yaratwitangiye twese, ariko kandi yaranyitangiye jyewe ku giti cyanjye. Mu buzima bwacu ibyo byombi tugomba kumenya kubihuza. Iki ni kimwe mu bituma urukundo rw’Imana rutubera iyobera: “Yaradukunze aratwitangira” na “Yarankunze aranyitangira” byose ni ukuri ku buryo bumwe. Kudukunda twese hamwe ntibigabanya urukundo ankunda jyewe ku giti cyanjye, kandi kunkunda ntibivuga ko adakunda naka ku mpamvu iyo ari yo yose. Kuri twebwe abantu si ko bikunze kumera, kuko hari igihe gukunda runaka byumvikanisha ko nta wundi ushobora guhwana na we. Yezu adukunda nk’abantu, nka Kiliziya, bitagabanyije urukundo akunda buri muntu mu mwihariko we, mu byo adahuje n’abandi. Niba dushaka kuba nka Yezu, twagombye guhora ducengera ibanga ry’urwo rukundo kandi tugahora tumusaba ngo arutwongerere.
Intama zanjye zimenya ijwi ryanjye zikankurikira
Kumenya ijwi rya Yezu bisaba kubyimenyereza. Uko umwumva kenshi, uko uzirikana ibyo avuga, ugenda umenya ijwi rye kandi ukamenya icyo yavuga n’icyo adashobora kuvuga. Ni ko bigenda mu mibanire. Hari ijambo bakubwira bati ni naka warivuze, ukaba warahira uti muramubeshyera si we, kuko umuzi neza. Yego abantu dushobora guhindika, ariko Yezu we ntahinduka, Ijambo rye ntirihinduka. By’akarusho, uwo uzi neza iyo bibaye ngombwa uranamuvugira, kuko uba uzi ko iyo ahibera atari gutandukanya cyane n’ibyo umuvugiye. Yezu aratuzi, ashaka ko natwe tumumenya. Kumva ko kumumenya ari byiza gusa ntibihagije, tugomba gushira ubute tukiga kumumenya, kandi niwe utwiyigishiriza, icya ngombwa ni ukumwemerera, tugakorana icyizere icyo atubwira cyose.
Nazanywe no kugira ngo intama zanjye zigire ubugingo
Yezu Umushumba mwiza, ubushumba bwe bugamije kandi gutanga ubugingo. Ntashakisha ubuzima muri twe, kuko niwe Nyirubugingo na Buzima. Ahubwo atanga ubugingo bwe kugira ngo tugire ubugingo, nitwe tugomba kubumushakishamo. Kwiyita umushumba ni ikigereranyo kiza gituma dutera intambwe mu kumumenya. Ariko aranadusobanurira kugirango tutamwitiranya n’abiyita abashumba. Hari abatungwa n’izo baragiye, bagahora batekereza uburyo bazinyunyuzamo ubuzima. Igisanzwe kuri twebwe abantu ni uko umushumba atungwa ubushumba bwe. Habaho abashumba beza bakunda izo baragiye, bakazishakira ikiza, zamererwa neza bakishima, bidatewe gusa n’inyungu bazitegerejeho, ahubwo gusa kuko bazikunda, ariko nyuma aka muntu kakazamo, kuko n’iyo wazikunda ute, ugomba kuzishakishamo ikigutunga. Ubushumba nk’ubwo bujyanye n’urukundo imyumvire y’isi ya none, aho inyungu igenga byose, bushobora gutuma tutumva neza ubushumba buhebuje bwa Yezu. We ntashakisha aho akura ubuzima, ahubwo niwe buzima bwacu. Ni umushumba utagereranywa kuko icyamuzanye ni ukuduha ubuzima atageruye kandi atitangiriye. Ikimushimisha ni uko tubwakira, tukabugira. Nta cyo atakora kugira ngo tugire ubuzima, we wemeye kwitanga wese, ku musaraba kugira ngo tugire ubuzima.
Ukwitanga atitangiriye kandi atinuba nibyo Intumwa ye Petero Mutagatifu adusobanurira mu isomo rya kabiri kandi akadusaba kubyigana. Ibyiza byose tubwirwa ku Butatu Butagatifu, mu bikorwa byabwo byose, byo kurema gucungura no kuyobora mu nzira igana ijuru, tugomba kubona uburyo bwo kubigiraho uruhare mu buzima bwacu bwite no mu mibanire n’abandi. Kumva Umushumba Mwiza, tukamumenya, ntacyo byaba bimaze nta n’ubwo byashoboka tutiyemeje kumwigana ingiro, tutifuje gusa nawe. Ni we rembo rigana mu Mana dukomokaho kandi twifuza kuganaho.
Ihamagarwa ni ubuhamya bw’ukuri
Ni cyo uyu Munsi Mpuzamahanga wo gusabira Ihamagarwa ry’abiyeguririmana ugarukaho. Muri twebwe hari bamwe biyemeza kwigana Umushumba mwiza ku buryo bukomeye kandi butaziguye, babikesha mbere na mbere ingabire y’Imana muri Batisimu Ntagatifu yabakinguriye irembo. Mu kwigana Umushumba Mwiza icy’ingenzi ni ukwiyemeza kwitanga utitangiriye nka We, noneho nyuma, bitewe n’ingabire Nyagasani yaremanye buri wese, nk’umugabo cyangwa umugore, akaberaho abavandimwe. Bityo mu guhara amagara bwite, akaronka ibyishimo n’ubugingo bitari ibya hano ku isi, ndetse utanasobanura ku buryo bwuzuye wifashishije indangagaciro ziranga ubuzima bwa hano ku isi. Uyu munsi turasaba ngo bene abo biyongere mu rubyiruko rwacu. Abasore n’inkumi biyemeza gushushanya ubuzima bwabo ku bwa Kristu, baha isi ubuhamya bukomeye bwa Kristu we Kuri k’ubuzima. Mu bihe turimo kumenya ukuri birakomeye, kuko muntu waremwe ku buryo afite kamere ihinduka yiyumva kurushaho nk’urugero rwa byose, ku buryo bamwe twumva ko aho kugirango tubereho Imana, ahubwo ari yo ibereyeho twe. Umuntu ugeze mu kigero cyo gua icyerekezo ubuzima bwe, kugira ngo ahitemo kuberaho Imana kubera abavandimwe, ni ikimenyetso gikomeye cy’Ukuri kw’Imana. Uyu munsi bene abo bajyambere tubahe inkunga y’isengesho, kuko gukurikira umuhamagaro w’ubuzima bwo kwiha Imana, n’ubwo bishimisha kandi bigafasha bose kumenya Imana, ubuzima rusange bwo mu isi butaborohereza gukurikira nta nkomyi icyo cyerekezo cy’ubuzima ndengakamere.
Umushumba mwiza tumukunde, turusheho kumumenya, tumenyere ijwi rye, tumwigane mu kwitangira abandi, kandi nadutorera umuhamagaro wo guhorana nawe kuryo budasanzwe twe kumwima amatwi. Cyane dusabire abato bageze igihe cyo guhitamo ubuzima bwazabafasha hano ku isi gukunda Imana, kuyimenya no kuyikorera, bamenye ko kwitanga bifite agaciro kanini, kandi babyigire kuri Yezu, we Mushumba mwiza.
Padiri Jean Colbert NZEYIMANA


text:
Uwase Jeanne uzwi ku izina rya mama NIYO ni umubyeyi w’abana batatu n’umutware, ni umukristo akaba n’umuvugabutumwa bwiza. Kuva yagera mu rushako yahuye n’intambara z’urudaca ku buryo umwana wa mbere yavukanye n’ibisimba bitatu biturutse ku mbaraga z’abarozi ariko we n’umutware we bikomeje ku Mana hanyuma mu gihe gikwiriye baratabarwa.
Mama Niyo amaze imyaka hafi makumyabiri akijjwe cyangwa se yakiriye Yesu nk’Umwami n’Umukiza w’ubugingo bwe. Yakuriye mu buzima bw’ubupfubyi ariko Yesu aramurera aramukuza ndetse igihe kigeze arashyingirwa ashaka umugabo uvuye mu bushake bw’Imana nk’uko abyivugira ati:
“Mubyukuri Yesu wanjye wandeze akankuza yarananshyingiye, nashakanye n’umugabo wanjye ari Imana imumpaye kuko icyo gihe navuganaga n’Imana kandi n’ubu turavugana niyo yari imumpaye. Bene Data nadababwiza kuri ko n’ubwo urugo rwacu rwubatswe mu bushake bw’Imana, ntirwabuze guhura n’ibigeragezo ariko hamwe no gusengano kwizera Imana yaduciriye inzira”.
Uwase Jeanne n’umutware we Bongo Alphonse bahuye n’ibigeragezo bikomeye ndetse n’ibitero bya Satani kuburyo iyo hatabaho ubutabazi bw’Imana bombi bari kuhasiga ubuzima nk’uko uyu mubyeyi abisobanura.
Ati: “Umugabo wanjye Imana yamukoreye ibitangaza birenze ubwenge bwa muntu kuko icya mbere yamuhagurukije ari ikimuga kigendesha amaguru n’amaboko ubu ni umugabo mwiza ugenda yemye. Icya kabiri amaze gukira ubwo burwayi yatangiye gukorera Imana avuga ubutumwa, muri iryo vugabutumwa, umuntu wo mu itorero yaje kumugirira ishyari aramuroga. Nituvuga uwo mu itorero basenganaga, bakoranaga umurimo w’Imana, ntukagire ikibazo kuko ibiri mu mazi byose ntabwo ari amafi kuko habamo ibikeri, inzoka n’ibindi bibi.
Uwo muntu yagiriye ishyari umugabo wanjye kuko Imana yari yaramuhagurukije akavuga ubutumwa abantu benshi bagakizwa. Yaramuroze rero, burya Imana ijya ibyemera kugira ngo ubuhamya buzakomeze benshi. Mu gihe gito inyama zo mu nda zari zimaze kubora n’urutirigongo narwo ari uko. Bamujyanye kwa muganga abadogiteri bavuga ko atazigera akira baramusezerera ngo agende arindire gupfa.
Muri icyo gihe yari ategereje gupfa, nibwo Imana yohereje Marayika amukiza bwa burozi amwereka n’ifoto y’uwamuroze aramubwira ati: “Uyu niwe wakuroze, uzagire kwihangana no kubabarira byabereyeho kugira ngo ngaragaze imbaraga zanjye. Mboneyeho kubwira abantu ngo ibintu bibi byose bagukorera Imana irabireba kandi n’ababikora irabareba, nkabwira n’abakora ibibi ngo barekere aho kuko Imana izahana inkozi z’ibibi”.
Izindi ngorane zabaye mu muryango wa mama Niyo ni uko umunsi umwe umugabo we yishe inzoka y’ikigirwamana yasengwaga n’idini rimwe hariya Kimironko inyuma y’umurenge mu mwaka w’1999. Rwari urusengero runini cyane rufite abakristo benshi bararamya ndetse bahimbaza, ariko mbere y’uko abapasiteri bajya mu rusengero, babanzaga kujya mu cyumba ya nzoka irimo ikabanza ikabaha ubushobozi bakabasha gukora ibitangaza. Torero ry’Imana mukwiye kwitonda kuko Ijambo ry’Imana rivuga ngo kugirango bayobye intore, ni biba ngombwa bazajya bamanura umuriro hejuru, rero musobankirwe abashaka kubayobya.
Iyo bageraga mu rusengero babaga bafite ubushobozi bakuye kuri ya nzoka maze bakarambika ibiganza ku barwayi, ugasanga abantu bagwiriranye, abagabo barigaragura mu rusengero, barutse n’ibindi. Bene Data ntabwo ari kuriya Umwuka w’Imana akora, we natshobora gusebya abantu niyo mpamvu mbinginga ngo mutunge Umwuka w’ubwenge n’ubugenzuzi ajye abahishurira imikorere ya Satani.
Byageze aho umutware wanjye yica iyo nzoka y’ikigirwamana urwo rusengero rurasenyuka abantu bajya mu yandi matorero ndetse iryo dini ryari rifite abaterankunga b’abazungu nab o bahagarika inkunga hanyuma Bishop abura akazi ntiyongera gukorera mu rusengero, ariko abandi bakora nkawe bakomeje kumutumira. Urumva rero ko atari yemerewe gushing urundi rusengero kuko abantu bari bamaze kumumenya.
Mubyukuri uwo Bishop ntacyo atakoze ngo yice umugabo wanjye ariko hejuru y’imbaraga zose hari imbaraga z’Imana, niyo mpamvu Imana yagiye iturinda.Yagiye akoresha imbaraga zose zishoboka kugira ngo atugabe ho ibitero atwice ariko Imana ikatubwira iti: “Kereka nimumvaho nibwo azababona”. Nakugira inama yo kuguma ku Mana kuko niyo rufatiro rw’ubuzima bwawe.
Imbaraga z’umwanzi zakomeje guhiga ubuzima bw’umuryango wa mama Niyo kugeza ubwo umwana wa mbere yabyaye yavukanye n’ibisimba bitatu ariko hamwe n’imbaraga z’Imana baracyari bazima nk’uko Uwase abisobanura:
Ati “Umwana wa mbere natwaye inda ye byari ibintu bikomeye cyane!Abahanuzi barampanuriraga bakambwira bati “Tubonye ubyara ibibwana by’injangwe, abandi bati tubonye ubyaye inyamaswa”.Ubwo byadusabaga guhora dusenga kuko twabonaga ibitero by’abadayimoni. Ubwo rero umwana wa mbere bashatse kumuhindura injangwe ari mu nda bituma ahasengerwa n’ahadasengerwa hose ngerayo kugira ngo Imana izandinde gukorwa n’isoni.
Muri uko gusenga Imana yarirahiye irambwira iti: “Nguhaye umwana muzima azavuka mu bikomeye, Satani azamurwanya cyane ariko nguhaye umwana muzima kuko wanshakanye umwete”. Iryo jambo nararyicaranye n’ubwo gutwita iyo nda byari bingoye yaranguye nabi kuburyo nagiye kubyarira narabyimbye n’isura yanjye utayimenya ku buryo n’agatanda babyariraho ntabashaga kugakwirwaho.
Nagiye kubyarira i Kibagabaga bibanza kugorana abaganga bansimburanaho ariko umwana aravuka ndetse avukana n’ibisimba bitatu ubona biri mu bwoko bw’injangwe ku buryo iyo mbyibutse numva nkutse umutima. Abaganga baratangaye bahindura umwana ngo barebe ko ari muzima ibyo bisimba bitamuririye mu nda ariko basanga ari muzima. Icyo cyabaye igitangaza mu bitaro byose ndetse imbaraga z’Imana zagaragariye aho hantu”.
Asoza ubuhamya bwe mama Niyo arashima Imana yamurwaniriye ikamuha umwana muzima n’ubwo uwo mwana Satani yakomeje kumusabiriza akarwara indwara y’amayobera ariko Imana yaramukijije, iramurinda ubu yarakuze afite imyaka 12.
Uwase Jeanne aboneraho kwibutsa abantu kwikomeza kuri Yesu kuko hejeuru y’imbaraga z’abarozi hari imbaraga z’Imana kandi umugambi wayo urakomeye ku muntu wayo. Arakomeza abari bacitse intege kubera ibigeragezo by’urudaca abibutsa ko Imana yiteguye kubatabara.
source: sinai tv
[email protected]


text:
Filozofi
Filozofi (izina mu Cyongereza Phylosophy ) [1]
Gusobanukirwa n’ikibazo cy’ingenzi cya Filozofi gitandukanya abafilozofe (Philosophers) kikabaha n umurongo wo kumva no gusobanura ibintu. Uyobora ikiganiro akwiye kumenya ko abahugurwa batinya Filozofi ariko bakaba bifuza kuyimenya. Niyo mpamvu akwiye kubaza ibibazo byoroshye agahera kubyo bazi kandi bivugiye, agana ku bishya.
N’ubwo ubumenyi bwa mbere ku isi bwari Filozofi, kandi n’ubu Filozofi akaba ari imwe mu nyigisho zigwa, abanyarwanda benshi bayitwara nk’isomo rikomeye cyane. Bumva Filosofi ari inyigisho ikwiye guhabwa abahanga kabuhariwe, ndetse n’uwayize bamureba nk’umuntu wasarishijwe n’ubwenge bwinshi buvangitiranye. Hari n’aho usanga abafilozofe bitwa abasazi, ibizongwe, n’andi mazina mu by ukuri asesereza.
Filozofi ni ubumenyi bw’isi (Universe) n amategeko ayigenga. Isi igizwe na kamere (nature), umuryango w’abantu (society) n’igitekerezo (thought). Filozofi rero ni ubumenyi busubiza ibibazo byose umuntu yibaza kuri kamere, umuryango w’abantu n’igitekerezo. Kubera ariko ko umuntu ariwe usumba byose, Filozofi ni ubumenyi bwose ku muntu n ibimukikije. Filozofi isobanura imibanire y abantu n’ibintu, abantu n’abandi n’ibintu n’ibindi. Kugira ngo isi irusheho gusobanuka, Filozofi yagabanijwemo ibice binyuranye by ubumenyi, buri gice kikigwa mu buryo bunonosoye. Ibyo bice ni nka: Physics, chemistry, geology, astronomy, biology, psychology, sociology , etc. Mu by ukuri, ibyo byose hamwe n’ubundi bumenyi, bigize ubumenyi bugari bwitwa Filosofi.
Inkomoko ya filozofi[eindura | hindura inkomoko]
Umuntu yagize ubushake bwo gusobanukirwa isi kuva amaze kuba umuntu. Ubwo nibwo yatangiye kwibaza ku :
- Inkomoko y ubuzima
- Inkomoko y umuntu
- Iherezo ry umuntu (uko bigenda iyo apfuye)
- Akamaro (purpose) ko kubaho n ibindi.
Abantu ba mbere babonaga umuntu avuka, agakura, agasaza, akarwara, agapfa n’ibindi, bakabyibazaho bikabashobera. Babonaga imvura igwa, izuba riva, inkuba ikubita, imigezi itemba n’ibindi byinshi nabyo bakabyibazaho ariko bikababera urujijo. Ibi byatumye batinya ibintu bimwe ndetse batangira kubisenga. Ikintu cyose batashoboraga gusobanukirwa bavugaga ko ubwo hagomba kuba hari ikintu gifite ububasha buhanitse, kigomba kuba kigenga ibyo byose. Ubwo nibwo kwemera imana byavutse. Nibwo kandi havutse Imana nyinshi bitewe n’akarere abantu babagamo n’ingorane bahuraga nazo mu buzima bwa buri munsi.( Imana y uburumbuke, Imana y’izuba, Iy’imvura, n’izindi )
Icyitonderwa[eindura | hindura inkomoko]
Umuntu yavuga ko ibibazo abantu ba mbere bibazaga n’ibisubizo batangaga atari Filozofi kuko Filozofi yibaza ku kibazo mu buryo bucukumbuye, igatanga ibisobanuro birambuye, binonosoye kandi bitanga umurongo (detailed and systematic). Ndetse no kuba abantu bibaza ibibazo bitandukanye kandi bagatanga ibisubizo bitandukanye, nabyo ntibibagira abafilozofe.
Umufilozofe ni umuntu ufite ubuhanga bwo gusesengura ibibazo rusange biri muri kamere, umuryango w’abantu n’igitekerezo mu buryo burambuye kandi bunonosoye, agashyiraho n’umurongo wo kubisobanura. N ubwo rero abantu nka ba NYIRABIYORO bibazaga bati : « ko mbona bucya bukira amaherezo azaba ayahe? » ntabwo byabagize abafilozofe. Iyo umwana yibaza aho aca iyo avuka ntabwo aba yabaye umufilozofe. Gushyirwa ku murongo kwa Filozofi (Systematisation) byatangiye kera nko mu myaka 2500-3000 ishize (Ancient ages/Antiquités).
Filozofi nka system yatangiye kubaho mu bihugu byari biteye imbere kurusha ibindi icyo gihe mu buryo bwo kuyobora igihugu (political organization), ubukungu (Economy), imibanire (social) n’umuco (culture). Ibyo bihugu byari bimaze kugira Leta (State) n’inzego z’ubusumbane mu baturage (class differentiation). Ibyo bihugu ni nka : Misiri, Ubushinwa, Ubuhindi, ariko cyane Ubugereki.
Ikibazo cy ingenzi cya filozofi[eindura | hindura inkomoko]
Igisubizo babonera icyo kibazo ni cyo kibatandukanya, kikabaha n umurongo wo gutekerezamo no gusobanura isi n’ibiyirimo byose. Icyo kibazo ni:
- Ni iki cy’ibanze : ukubaho cyangwa gutekereza ? (Being or thinking)?
- Iki bibazo gishobora kubazwa mu bundi buryo bukurikira:
- Ni iki cy’ibanze : Matter/matière cyangwa consciousness/conscience ?
- Hari n’akandi kabazo (sub-question) gashamikiye kuri icyo cy’ingenzi, nako gatandukanya
- Abafilozofe. Ako kabazo ni : Isi ishobora kumenyekana ? (Is the world knowable?)
- Abafilozofe bagabanyijwemo impande ebyiri bitewe n’igisubizo babonera icyo kibazo ndetse n’ako kabazo kagishamikiyeho.
Notes[eindura | hindura inkomoko]
- ↑ "Ishami Rishinzwe Uburere Mboneragihugu, Ukwakire, 2006" (PDF). Archived from the original (PDF) on 2012-10-29. Retrieved 2010-12-25.
{{cite web}}: Unknown parameter
|deadurl=ignored (
|url-status=suggested) (help)


text:
Ba DASSO bakebuwe bibutswa inshingano
Ubuyobozi bw’Intara y’Amajyaruguru bukomeje ibiganiro n’urwego rwa DASSO, mu rwego rwo kurwibutsa inshingano rushinzwe no kurushaho kuzinoza, batanga serivise nziza ku baturage aho kubahutaza.
Ni mu nama yabereye mu Karere ka Musanze tariki 06 Nzeri 2021, ihuza abahagarariye urwo rwego mu turere dutanu tugize Intara y’Amajyaruguru, Guverineri w’Intara y’Amajyaruguru Nyirarugero Dancille, yitwabirwa kandi n’umuhuzabikorwa wa Dasso ku rwego rw’igihugu ACP Sam Rumanzi.
Mu mpanuro za Guverineri Nyirarugero Dancille, yagarutse ku mikorere ya Dasso arayishima ariko asaba kurushaho kunoza imikorere, bafasha ubuyobozi bw’inzego z’ibanze mu guha abaturage serivise inoze.
Agira ati “Mu nama twakoranye na Dasso tariki 06 Nzeri 2021, yari igamije kongera kureba no kubibutsa inshingano zabo, cyane cyane bakibuka ko inshingano bafite zo gufasha abayobozi mu nzego z’ibanze bazikora neza, badahohoteye umuturage cyangwa se ngo bahohoterwe”.
Abenshi mu baturage bagaragaje akamaro gakomeye k’urwego rwa Dasso, aho bemeza ko kuva urwo rwego rugiyeho rwabagiriye akamaro gakomeye, mu kuzamura iterambere ry’imibereho myiza yabo.
Uwitwa Keza Bonheur yagize ati “Ese ubu Dasso iyo batabaho, twari guhangana na COVID-19 tukaba turi kuri iki kigero? gusa ntawashidikanya ko hari abantu badakunda ibyiza ariko mu by’ukuri DASSO barakoze cyane cyane muri iyi COVID-19”.
Jean Claude Twagirayezu ati “Njye mbona Dasso badahari ibikorwa byinshi mu nzego z’ibanze byadindira, Dasso bravo bakomeze babongere ubumenyi.”
Naho uwitwa JMV ati “Turashimira abayobozi bashyizeho aba Dasso, naho abavuga ngo ntirukora neza ntabyo bazi, kuko ikitugaragarira twe abaturage, ni uko bakora inshingano zabo bakanakora n’iz’abandi, ahubwo iyo Dasso batabaho mbona abakozi bamwe baba barirukanywe kuko bagizwe na Dasso”.
Kayigamba Callixte ati “Turashimira Leta yashyizeho uru rwego rwa Dasso, kuko ruradufasha cyane”.
Naho Maniraguha Emmanuel ati “Kuba abayobozi b’Intara y’Amajyaruguru bakomeje kuba hafi urwego rwa Dasso ikorera muri iyo Ntara, bizabafasha kuzuza inshingano zabo no guharanira ko umuturage aba ku isonga”.
Naho uwitwa Jean de la Croix, agira ati “Rwose turashimira uru rwego rwa Dasso imikorere yarwo, mukomereze aho turabashyigikiye rwose turashimira ubuyobozi bwabashyizeho natwe turi kumwe”.
Mu 2014, Minisiteri y’Ubutegetsi bw’Igihugu (MINALOC), nibwo yafashe icyemezo cyo gukuraho icyitwaga Local Defence, uru rwego irusimbuza urwego rwa Dasso.
Ibitekerezo ( 11 )
Aba DASSO ntimucike intege kuko ibyo mukora biragaragarape iyo mutabaho amavunja,amazu ameze nka nyakatsi,ubwiherero no kurarana n’amatungo ntibyari kuzarabgira.ahagoye hose DASSO niwe bogereza POLICE yo yabaye iyo mumuhanda gusa .ababavuga nabi ni babanyamabi mwabujije gukora ibyangwa na Leta.buriya ubajije aba chofer nibwo wamenya na POLICE
Aba DASSO ntimucike intege kuko ibyo mukora biragaragarape iyo mutabaho amavunja,amazu ameze nka nyakatsi,ubwiherero no kurarana n’amatungo ntibyari kuzarabgira.ahagoye hose DASSO niwe bogereza POLICE yo yabaye iyo mumuhanda gusa .ababavuga nabi ni babanyamabi mwabujije gukora ibyangwa na Leta.buriya ubajije aba chofer n’abamotari nibwo wamenya ko naba POLICE batari shyashya
DASSO bazabongerere igihe cyo mukazi apana contract 5years
All Dear, Turashimira Leta y’u Rwanda yashyizeho DASSO cyane kuko bakora akazi neza ahubwo ko baborohereza bakabashakira moto izaza ibatwara ahari ngombwa(mu kubafasha) kubera bitanga mu kazi buri munsi ,murakoze !
njyewe ba DASSO nukuri ndabashinira cyane ubwitange bagira ibibazo badukemurira nibyinshi ntibacibwe intege na ba Safari ntawe udakosa gusa na Leta ibiteho ige ibaha ubufashape nko koroherezwa muma Bank
DASSO barakora ariko inshingano bafite zo gukumira ibyaha namakosa ntizoroshye kuko kamere ya muntu ntikunda umuntu uyikumira gukora nabi, niyo mpamvu hari abatabavuga neza. Nk’urugero, Rwose ubu hagiyeho nkamabwiriza abuza abantu Kwambara agapfukamunwa, abayobozi batangira nguhangana n’abantu banze kukambura.
DASSO babangamiye inkozi zibibi nyinshi. Murakoze
Uyu mutwe uramutse winjiramo abantu bize bafite nibura diplôme des humanités ibi byashira kuko baba bafite un niveau de moralité très cultivé...ikindi kandi bakabanza kwigishwa amasomo mubijyanye na sécurité n.amahoro...ikindi bagahembwa neza ok ntakazi kubuntu ibindi ni ugutokora ifuku sumvize ko dasso ari ifuku...ni umugani nyarwanda
Muri rusange, Urwego rwa DASSO rwose rukora neza gusa ntabwo babura abateshuka mu nshingano
Bagerageza gukora nubwo ubona harimo abatagira uburyo bwo kugenda (transport means), maze iminsi mbona mu bitangazamakuru byihutira kwandika inkuru z’abahohoteye umuturage ariko uzasanga ibyiza bakora byo gufasha abatishoboye, abasembera babubakira amacumbi, kuboroza amatungo arimo inka, inkoko n’ayandi,....
Urebye neza mu byo ibinyamakuru byandika n’inkuru nke wabona zivuga ngo DASSO yafashije abaturage kuzamura imibereho n’ibindi byiza bakora.
Murakoze.
Jye ndabona Dasso baraje bakenewe cyane kuko bafasha abaturage ndetse ninzego z’inzego z’ibanze,ahubwo ndashimira ubuyobozi bw’igihugu cyacu cy’u Rwanda.
Gusa bayobozi mumfashe ba Dasso kubona nibura moto zajya zibafasha kugera k’umuturage maze boroherezwe kugenda n’amaguru.
Nukuri turashimira urwego rwa DASSO kuko bakora neza kurusha izindi nzego z’umutekano mukugera K’UMUTURAGE kugihe kuko batabara aho rukomeye cyane bahagera mbere Kandi ikibazo cyose baragikemura kbs courage bakomereze aho DASSO irimungamba neza
Nukri njyewe ndashimira uru rwego Dasso kuko mu bushobozi bwabo barakora pe kuko inshuro nyinshi niwe muyobozi ushobora kugezaho ikibazo akagikurikirana kigakemuka byaba na ngombwa ko akugeraho akugeraho atitaye ko nta kinyabiziga kuko tujya tubabona banaza n’amaguru rwose bravo bakomerezaho
Ndashimira aba DASSO cyane kuko bankuye mugusembera banyubakira inzu nziza cyane Imana ibahe umugisha.


text:
Korali Family of Singers bateguye igitaramo bitiriye ‘Umuryango Mwiza’
Menya byinshi ku itsinda Elayone rifite intego yo kujya ryitunganyiriza ibihangano ku kigero cya 80%
Umunyamakuru wa Nkunda Gospel yasuye itsinda ryitwa Elayone Music, riherutse gukora indirimbo nshya bise ‘Ntamba kure’ maze bagirana ikiganiro aho bahishyuye ko mu myaka itanu iri imbere bafite intego yo kuba barubatse ubushobozi ku buryo bazajya bitunganyiriza ibihangano byabo ku kigero cya 80%.
Iri tsinda rimaze kubaka ikintu kigari mu kuramya no guhimbaza Imana, umuntu ashobora kwibaza ati: “Mbese iri tsinda ryatangiye rite?”
Imvano y’igitekerezo cyo gutangira iritsinda cyaje ubwo Imana yaganirizaga umuyobozi wa Elayone Ministries (Serge Sangwa)ari we watangiye iyi Minisiteri, ko akwiriye gutangira ivugabutumwa mu rubyiruko mu gace yari atuyemo, uburyo bwa mbere Imana yamuyoboyemo kwari kwegeranya bamwe mu bari bakijijwe batangira uburyo bwo guhura bakaririmba mu rugo iwabo maze agenda abigisha indirimbo Imana yari yaragiye imuha akazandika. Niko rero urundi rubyiruko rwagiye rutugana kandi bagakizwa umurimo urakura hagenda hazamo n’andi matsinda akora ibindi bikorwa bihuriye ku murimo nyamukuru wo kwamamaza ubutumwa bwa Kristo yesu.”
Bamaze igihe kinini batarasohora indirimbo muri studio ariko bazikoresha ahantu hatandukanye nk’ ivugabutumwa. Bakoreraga mu biriyo, kwa muganga, mu mu mihanda,mu nsengero n’ahandi hatandukanye Imana yabayoboraga.
Nubwo bitoroshye kwesa umuhigo wo kwitunganyiriza ibihangano ku kigero cya 80%, umuyobozi w’iri tsinda, Bwana Alain Kamanzi yatangaje ko hamwe no gusenga ndetse no gufatanya n’abaterankunga banyuranye yizeye ko uku kwezi kwa Mutarama kuzarangira barimo kurenga imbogamizi bafite ku kigero cya 40%. Yagize ati:
“Dufite imbaraga nyinshi zo gukora uyu murimo twahamagariwe, usibye imbogamizi duhura nazo muri uru rugendo. Urugero ni uko buri ikintu cyose kiri inyuma y’indirimbo dushyira hanze kiba cyatanzweho amafaranga atari make, bityo tugenda turwana no kugabanya amafaranga asohoka ajya mubyo dukoresha binyuze mu kwishakamo ibisubizo nko kubaka studio idufasha gutunganya indirimbo zacu, gutegura ahantu heza ho gukorera ama répétition ndetse n’aho gufatirwa amashusho dukenera mu buzima bya buri munsi.” Yakomeje agira ati:
“Uwo ni umushinga dufite kandi twatangiye kuwukoraho kuburyo twizera ko turangiza uku kwambere byibura dufite nka 40% by’ibisabwa by’ingenzi. Inzira ihoraho tugira iturenza izo mbogamizi ni ugusenga, kwizera no gukoresha ubutunzi bwacu mu kuyikorera kandi tubona Imana umunsi ku wundi iduteza intambwe ikomeye kandi nziza.”
Ku bantu bagiye kumenya bwa mbere Elayone Music, ni ishami ribarizwa mu muryango mugari w’ivugabutumwa wa Elayone Ministries. Rigizwe n’abantu baturuka mu matorero atandukanye ya gikirisitu ndetse hari n’abakirizwa muri uyu muryango kuko ukora ivugabutumwa mu buryo butandukanye harimo na music ariwo murimo bakora. Bahinduye aho bakoreraga mu rwego rwo kwaguka.
Nyuma y’ibi bihe batambutsemo bya ‘guma mu rugo bari mu myiteguro yo kugira ahantu habo bahuriza ibokorwa byose bakora.
Itsinda Elayone Music ryatangiriye rimwe na Elayone Ministries mu kwezi gusoza umwaka wa 2007. Iri tsinda rigizwe n’abakozi b’Imana 12,harimo abaririmbyi n’abandi bafite izindi nshingano zituma ibihangano biboneka, haba mu majwi ndetse n’amashusho.
Kugeza uyu munsi iri tsinda rimaze gukora indirimbo zikabakaba 10, aho 8 muri zo zifite amajwi n’amashusho.


text:
Ku wa 3 w’icya 30 Gisanzwe, A, 1 Ugushyingo 2017
Amasomo:
Isomo rya 1: Rom 8, 26-30
Zab 13 (12), 4-6
Ivanjili: Lk 13, 22-3
Ivanjili ya none ikwiye gutuma dukanguka tukava mu bitotsi. Mu gihe Yezu Kirisitu yigishaga muri Isiraheli, hari abantu batari bake batigeze bita ku ijambo rye. Bamwe muri bo ari na bo rubanda yagenderagaho batangaga ingingo zicurikiranye bemeza ko uwo muntu wadutse (Yezu w’i Nazareti) nta kidasanzwe yabagezaho. Bene nk’abo barinangiye kugeza Yezu asubiye mu ijuru, barinda bananguka nta gukingura imitima ngo Roho Mutagatifu ayitahemo. Abantu nk’abo se n’ubu babaho? Ese amaherezo azaba ayahe?
Yezu Kirisitu yaje kwinjiza abantu bose mu ijuru. Nta kabuza kuritaha biroroshye kuko nta mananiza nta n’agahato akoresha. Igisabwa nta kindi usibye kumwemera no kuzirikana inyigisho ze. Ariko na none bisa n’ibikomeye kubera kwemera ishumi ry’isi n’abayo n’ibyayo.
Yezu yaje muri Isiraheli hari hashize imyaka igera ku bihumbi bibiri umuryango wa Isiraheli waramenye ko watowe n’Imana Umuremyi wa byose. Ariko uko ibihe byagendaga bijya imbere, ni ko abana ba Isiraheli bari baribagiwe Amasezerano bagiriwe. Iyobokamana yari isigaye yarakayutze kuko bari baracuburiyemo ibizi by’imico karande. Gushyira imbere icyubahiro cy’Imana n’umuntu wese, ibyo byari byaribagiranye. Abakuru b’idini benshi bari bashyize imbere ibyubahimro byabo. Abaminuje mu Byanditswe na bo, bari barahindutse ab’amagambo gusa nta kwicengezamo Amategeko y’Imana, nta gushyira mu buzima ibyo basomaga mu bitabo bya Musa n’abahanuzi. Igihe cy’isohozwa ry’igice cya mbere cy’umugambi w’Imana ari cyo gihe cyo kwigira umuntu no kwigaragaza nk’umukiro w’iteka w’ibiremwa byose…Icyo gihe cyageze benshi muri Isiraheli baratannye ku buryo kuri bamwe kugaruka ngo binjirire mu Muryango uboneye, byari bitagishoboka. Cyakora, nta bapfira gushira, hari bamwe na bamwe bumviye Ukuri Yezu yamamazaga baramwemera baramukurikira. Ariko rero bari bake cyane.
N’uyu munsi, abemera Kirisitu ni bake. Ku bw’abantu twakwibaza tuti: “Ese amaherezo azaba ayahe, ko hari abarinda banogoka bataremerera Yezu kuza mu buzima bwabo?”. Yezu Kirisitu, nta byo kubombekereza, yasobanuye ko amaherezo azaba mabi ku banze kumwakira. Yagize ati: “Ndabibabwiye: benshi bazagerageza kwinjira, ariko boye kubishobora”. Gukurikira Yezu Kirisitu no kumukunda kuruta byose inzira zikigendwa, ni ko kuzinjira mu ijuru. Habaho kwibeshya ngo ijuru uzarijyamo nyamara warahabye. Abo ni abazavugaguzwa ngo baririye kandi banywera imbere ye. Hari n’abaziratana ko bigishije zigata inyana cyangwa hagakorwa ibitangaza byinshi…Abo bose, mu gihe bazaba batarakinguriye Yezu umutima wabo, ngo bamukunde bakunda abantu, ni bo bazashengurwa nibumva aya magambo: “Sinzi iyo muturutse; nimumve imbere mwa nkozi z’ibibi mwe”. Ubwo ngo bazaganya bahekenye amenyo baraciriwe hanze, babona Aburahamu, Izaki, Yakobo n’abahanuzi bose bari mu Ngoma y’Imana.
Ni kenshi abitegura guhabwa ubupadiri bagirwa inama yo kuzigisha badakanga abantu, mbese batabatera ubwoba. Nyamara inyigisho ya Yezu akenshi na kenshi hari bamwe bumva ko iteye ubwoba. N’ubwo biri uko, We agira impuhwe zitagira imipaka. Umuntu wese uzamwumva akisubiraho, azamwakira amererwe neza kabone n’aho yaba yarakoze ibyaha bimeze bite. Kwisubiraho no gusaba imbabazi biba bigishoboka igihe cyose umuntu akifitemo aka kuka k’ubuzima. Umuziro ni umuntu warinda abona imiryango ifungwa atarideburura ngo yicuze. Iyo umuntu apfuye, ubwo biba birangiye: Urugi rw’amaso ye rurafungwa, amatwi, umunwa n’ururimi, amaguru, amaboko…mbese izo ngingo zose yahawe ngo azikoreshe yinjra mu Muryango w’ijuru, igihe kiba kigeze zikifunga maze igice gikurikiyeho kikaba ibyishimo by’iteka igihe yazikoresheje neza, akabanza gutinda muri Purugatori igihe yaranzwe n’ubwangwe mu by’Imana cyangwa se akinjira mu mwijima w’iteka igihe yanagiye burundu umutima we. Kubeshya abantu no kubaryarya byaba kubabwira ko purugatori cyangwa umuriro w’iteka bitabaho. Aho kubahahira serumu y’intica ntikize, byaba byiza gukunda Yezu mbere ya byose, kurangwa n’urugwiro mu bantu, kwitegereza intumwa n’abahanuzi maze ijambo rityaye kandi ryuje impuhwe n’ubugiraneza rikareshya abaryumva bagakira imitego ya sekibi muri iyi si.
Nihasingizwe Imana Data Ushoborabyose n’Umwana wayo Yezu Kirisitu nasingizwe. Nihasingizwe Roho Mutagatifu Umuhoza. Umubyeyi Bikira Mariya akomeze aduhakirwe maze abatagatifu bose badusabire ubudatuza kubona inzira banyuzemo binyugushura umushukanyi ushukamirije abashengurwa n’umusaraba wakorewe Umwami wacu Yezu Kirisitu.
Padiri Cyprien Bizimana


text:
Igiterane ngarukamwaka Abahamya ba Yehova barimo bakora hifashishijwe ikoranabuhanga ni kimwe mu bintu bigaragaza ko Abahamya ba Yehova bakomeje kwita ku bantu bafite ubumuga bwo kutumva n’abafite ubumuga bwo kutabona bo mu Rwanda. Abafite ubumuga bwo kutumva n'ubwo kutabona barishimira ko nabo bari kubasha gukurikirana iki giterane.
Uko gusemura mu rurimi rw’amarenga na videwo zisobanuye byabafashije
Kuba iki giterane gisemurwa mu rurimi rw’amarenga rukoreshwa n’abafite ubumuga bwo kutumva bo mu Rwanda kandi videwo zikoreshwamo zikaba zarongewemo amajwi afasha abatabona gusobanukirwa amashusho batabona birimo birafasha abafite ubwo bumuga bagikurikira. Iki giterane gifite insanganyamatsiko igira iti: “Dukomezwa no kwizera”, kirimo ibiganiro mbwirwaruhame, filimi, videwo n’indirimbo bishingiye kuri Bibiliya byateguwe n’Abahamya ba Yehova.
Kugira ngo abafite ubumuga bwo kutumva bashobore gukurikira iki giterane, Abahamya ba Yehova bakoze ku buryo gisemurwa mu rurimi rw’amarenga yo mu Rwanda. Nanone, kubera ko inyigisho zitangwa muri iki giterane ziherekezwa na videwo nyinshi Abahamya ba Yehova kandi abafite ubumuga bwo kutabona bakabaa badashobora kwiyumvisha ibintu bimwe na bimwe bibera muri izo videwo kuko bataba bareba amashusho, muri videwo zerekanwa muri iki giterane hongewemo amajwi asobanura ibiba bibera muri videwo bigaragara gusa mu mashusho.
Amajwi asobanura videwo (video description mu Cyongereza) ni uburyo bukoreshwa mu gufasha abafite ubumuga bwo kutabona gusa n’abareba mu bwenge bwabo amashusho y’ibibera muri videwo, binyuze mu kongera muri videwo amajwi y’umuntu usobanura ibiberamo hakoreshejwe imvugo cyangwa amagambo umuntu utabona ashobora kwiyumvisha.
Umuvugizi w’Umuryango wo mu rwego rw’Idini w’Abahamya ba Yehova mu Rwanda, Habiyaremye Jean d’Amour, yagize ati “Dukunda abantu b’ingeri zose, hakubiyemo n’abafite ubumuga bwo kutumva no kutabona, kandi twifuza rwose ku bumva inyigisho zo muri Bibiliya kuko zituma bamenya Imana kandi bakizera ko ibakunda. Nanone izo nyigisho zibafasha kugira ubuzima bufite intego no guhangana n’ingorane zo muri iki gihe bafite icyizere, ngiyo impamvu dukora ibishoboka byose tukabagezaho inyigisho zo muri Bibiliya mu rurimi bashobora kumva".
"Twibonera ukuntu gushyira mu bikorwa ibyo biga bihindura imibereho yabo, bakarushaho kugira ibyishimo n’ibyiringiro kandi bakarushaho kugira ubuzima bwiza muri iki gihe, na bo bagafasha abandi. Urukundo tubakunda, no kubona ukuntu izo nyigisho zibagirira akamaro bituma twishimira gukora ibishoboka byose kugira ngo zibagereho mu buryo buboroheye.”
Bamwe mu bafite ubumuga bwo kutumva bavuze ukuntu gukurikira igiterane mu rurimi rw’amarenga byabagiriye akamaro. Mu kiganiro twagiranye hifashishijwe ikoranabuhanga n’umusemuzi, Ncutiyabeza Philbert ufite ubumuga bwo kutumva no kutavuga yagize ati “ Ibyo numvise muri iki giterane byamfashije kudahangayika no kutitekerezaho birenze urugero nibaza uko ejo bizamera. Nishimiye kubona videwo zerekana ukuntu Imana yita ku byo yaremye, urugero nk’ukuntu iha ibyokurya ibifi binini byo mu nyanja kandi ikaba izi n’amazina y’inyenyeri zose".
'"byo byanyeretse ko nanjye Imana izakomeza kunyitaho.” Uko ni na ko bimeze kuri Wanyana Ritah, na we ufite ubumuga bwo kutumva no kutavuga ariko bikaba bitaramubujije kwiga ijambo ry’Imana muri iki giterane. Avuga ko kimwe mu byamukoze ku mutima ari inkuru yo muri Bibiliya ivuga ibya Nowa yasesenguwe muri icyo giterane. Agira ati “Inkuru ya Nowa n’umuryango we yanyigishije uko narera umwana wanjye nkamurinda inshuti mbi kandi nkamufasha kumenya uko yakwirinda imikoreshereze mibi ya interneti.”
Ibyo byishimo babisangiye kandi na Nyirazibera Immaculée we ufite ubumuga bwo kutabona, wagize ati “Nishimiye ibintu byinshi twigiye muri iki giterane. Urugero, twize ko Yehova Imana yaremye ibiti byinshi. Kandi kubitema byangiza isi kandi ari byo bitanga umwuka mwiza. Twize ko Nowa yagaragaje ukwizera akubaka inkunge n’umuryango we bararokoka ariko abatarumviye barahanwe. Isomo nakuyemo ni iryo gukomeza kumvira Imana no gukomeza kuyizera.”
Iki giterane cy’Abahamya ba Yehova kizakorwa mu mpera z’ibyumweru bitandatu hagati y’itariki ya 03 Nyakanga 2021 kugeza tariki 22 Kanama. Kiboneka mu ndimi 500, harimo Ikinyarwanda n’ururimi rw’amarenga yo mu Rwanda, ku rubuga rwa JW.ORG, ku muyoboro wa tereviziyo ikorera kuri interineti yitwa JW Broadcasting cyangwa kuri porogaramu ya JW Library iboneka ku bikoresho bya iOS cyangwa Android. Kiri kubera mu bihugu 240. Gukurikira icyo giterane ni ubuntu kandi buri wese ashobora kukigeraho.
Ncutiyabeza Philbert akurikiye igiterane gisemurwa mu rurimi rw’amarenga ku ikoranabuhanga
Wanyana Rita akurikiye igiterane mu rurimi rw’amarenga


text:
Umuhanzikazi Aline ari mu byishimo byinshi aho arimo kwizihiza imyaka 22 yose amaze ari umuhanzikazi mu ndirimbo zo kuramya no guhimbaza.
Imyaka 22 irashize Aline Gahongayire ari umuhanzikazi w’indirimbo zo kuramya no guhimbaza.
Ni imyaka yakozemo ibihangano byinshi cyane byakoze ku mitima ya benshi, abari bihebye bigarurira icyizere, abarshakaga kwiyahura barabireka ahubwo bizera Imana.
Mu rwego rwo gushimira Imana ibyiza yamukureye muri iki gihe cyose yateguye igitaramo yise Glory Thanks Giving Gala Night kikazabera kuri Kigali Serena Hotel.
Aline Gahongayire ntabwo aratangaza igihe iki gitaramo kizabera gusa ngo ni vuba kandi azahita akomerezaho n’ibindi azakorera mu mahanga.Ibi akaba ari ibyishimo bidasanzwe uyu muhanzikazi arimo ari nayo mpamvu ashaka gushimira Imana mu byo yamukoreye muri iyi myaka yose.


text:
02/02/2018, Yanditswe na Ndayisaba(TDM)
Umwanditsi ahereye ku nyandiko y’ubushize Ni nde »Mucikacumu » mu Rwanda? (Igice cya mbere) aribaza ukwiriye mu by’ukuri kwitwa umucikacumu mu Rwanda. Arerekana kandi ko ”kurimbura inyoko-muntu, Genocide” bigikomeje mu Rwanda. Aratangazwa n’uko aho kugirango amahano ndengakamere yabaye ku banyarwanda akomeza kwisubiramo aho kubabera isomo. Arerekana kandi agatanga impuruza y’uko abanyarwanda bari bakwiye gusasa inzobe, bakemera kuganira ku mateka yabo no kuyemera yose uko ari (ameza n’amabi) nta guca ku ruhande no gucengacengana. Impanuro ye ni uko hari hakwiriye ariko kubaho kwandika amateka atabogamye; amateka atagira igice kimwe abanyarwanda b’amashitani ngo agire ikindi gice abamalayika.
Mu byivugo by’ubutwari bw’abanyarwanda habamo kwivuna ”abanzi”, kugaragaza ko wishe ”abanzi” benshi, cyangwa watabaye abawe ukabakiza ababisha. Nta na hamwe kwica abawe byitwa ubutwari ndetse no gutuma bicwa byabarwaga mu bugwari ukaba ndetse wanabihanirwa.
Twibutse ko no mu gukwirakwiza ubwicanyi, hagiye hagaragara kwita abo mwari muhuje igihugu abanzi bacyo; bityo kubica bigafatwa nk’ubutwari. Byageze n’aho perezida wa republika Paul Kagame, abaza abanyarwanda impamvu atari bo bica bagenzi babo yita abanzi. Rwanda urageraniwe!
Gutaka k’uwagiriwe nabi no gushyigikira abicanyi
Ingoma uko zagiye zisimburanwa (igihe cy’ubwami na Repubulika uvuye ku ya mbere kugeza ubu) ntibyagiye byoroha ko abarenganywaga bavuga iby’izo ngoma zikiriho. Ahubwo bararucaga bakarumira hakazavuga abacitse ku ciumu ry’ako karengane mu gihe bene wabo bageze ku ubutegetsi.
Hagati aho usanga abari ku ngoma batita ku bugome bukorerwa bagenzi babo. Ndetse bagasa n’abatareba akarengane bagirirwa. Bigera aho usanga ndetse bicara bagatuza bakumva ko ubwo atari bo ta kibazo. Bamwe bagera n’aho bafata akarengane gakorerwa bagenzi babo nk’inyishyu k’uko nabo bakorewe. Ariko hari ikintu kimwe biyibagiza : «inkoni ikubise mukeba uyirenza urugo». Abanyamadini (ya kiyahudi na gikristu) bo bati: «ibyo ugirira abandi nawe nibyo uzagirirwa». Niba ubona mugenzi wawe uyu munsi arengana ukumva ko bitakureba, itegure ko ejo nawe uzarenganywa abagukikije nawe bumve ko bitabareba.
Inyito ya ”Génocide”
Ingingo ya kabiri yerekeranye n’amasezerano mpuzamahanga yo gukumira no kurwanya ubwicanyi bwibasira inyoko-muntu iragira iti: muri aya masezerano, inyito yo kurimbura inyoko-muntu (génocide), bisobanura imwe mu bikorwa bikurikira: ni igikorwa cyose ukoze wagambiriye kurimbura burundu cyangwa igice kimwe cyangwa abantu bose ugendeye ku ubwoko bwabo cyangwa imyemerere yabo.
Aya masezerano mpuzamahanga yo gukumira no kurwanya ubwicanyi bwibasira inyoko-muntu, umuntu yayahinira muri izi ngingo nkuru nkuru zayo enye:
- Kurimbura – kwica ubigambiriye – itsinda ry’abantu (Killing members of the group);
- Gukomeretsa k’umubiri cyangwa kuburyo bw’imitekerereze (dommages corporels ou mentaux) itsinda ry’abantu aba n’aba cyangwa ry’ubwoko ubu n’ubu (Causing serious bodily or mental harm to members of the group);
- Gukoresha amayeri n’ubundi buryo bwose bugayitse kandi ku buryo butekerejweho kandi bigambiriwe mu kurimbura itsinda ry’abantu aba n’aba, igice cyabo cyangwa se bose (Deliberately inflicting on the group conditions of life calculated to bring about its physical destruction in whole or in part);
- Gushyiraho ingamba zibuza kororoka abantu cyangwa itsinda runaka ry’abantu (Imposing measures intended to prevent births within the group);
- Gukoresha amayeri n’ingufu mu gushyira abana b’itsinda iri n’iri ku rindi (Forcibly transferring children of the group to another group)
Aha, abateguye bakanashyiraho aya masezerano mpuzamahanga yo gukumira no kurwanya ubwicanyi bwibasira inyoko-muntu, baragaragaza ko gukorera itsinda ry’abantu cyangwa bamwe muri iryo tsinda kimwe muri ibi bikurikira uba ubakoreye genocide: kwica bamwe mu bagize igice cy’abantu, kubababaza umubiri cyangwa kubangiza mu mitekerereze, kugambirira gushyiriraho abantu cyangwa igice cyabo ubuzima bubashyira mu kaga (ku mubiri), gushyiriraho abantu uburyo bubabuza kororoka bigambiriwe, ndetse no kubambura abana babo bagahabwa abandi bantu.
«Jenoside,Génocide» iracyakorwa mu Rwanda
Ngira ngo tugiye kureba ibi byo hejuru, ntawashidikanya ko ubu genocide igikorwa mu Rwanda, kuko ntawe utazi ingaruka bigira ku bwonko bw’abana iyo ubabwira ko ubwoko bwabo bugizwe n’abicanyi ko bityo bagomba guhora bibombaritse ndetse bagasabira imbabazi ibyaha byakozwe na ba se.
Ariko nk’abanyarwanda benshi bemera Imana, hari urwego bakwiriye kumvamo « Jenoside/Génocide » kuko Imana nta na kimwe itavuze. Abemera Bibiliya, bavuga ko Imana yavuze ngo « NTUKICE », iryo ni itegeko rya 4 mu mategeko icumi y’Imana. Aha ntabwo Imana yari inaniwe kuzana umubare muri iyi mvugo. Yabujije kwica gusa. Ibi bivuze ko « KWICA » bidasaba umubare ngo uwishe yitwe umwicanyi. Ni nako bitagasabye umubare ngo umuntu yitwe ko yakoze « Genocide ».
Aha abemera Imana bo mu idini y’abayisilamu bo bafite ibisobanuro byuzuye aho igitabo gitagatifu cyabo ”Qoran” kigira kiti : « MUMENYE KO UWISHE UMUNTU UMWE ABA ASA N’UTSEMBYE IMBAGA ». Ntabwo Korani ivuga ko uwishe benshi ariwe uba wakoze genocide. Ahubwo n’uwishe umuntu umwe gusa aba atsembye imbaga. Aha nkunda gutanga urugero rusobanutse rw’imyemerere yanjye ya gikirisitu: « UWARI KWICA ADAMU TWARI KUVUKA ? UBWO SE NTIYARI KUBA ADUTSEMBYE TWESE ? »
Nshiningiye kuri iyo mvugo, nemeza ko bidakwiriye gutegereza ngo inkiko runaka zemeze ko habaye genocide iyi n’iyi yakorewe aba n’aba. Igihe cyose umuntu yishwe azize uko yaremwe, umwishe aba akoze genocide. Niba rero hari abahutu bishwe bazira ko ari abahutu, abo bakorewe genocide, niba kandi hari abatutsi bishwe bazize ubwoko Imana yabaremanye, ababishe bakoze genocide, niba hari n’abatwa bishwe bazira ko ari abatwa, ababishe bakoze genocide. Ibi birumvikana neza tutagombye kujya mu bisobanuro bihanitse by’abanyamategeko b’umuryango mpuzamahanga ONU cyangwa by’izindi nzobere.
Kumva genocide nko kwica ubiganbiriye ushaka kurimbura ubwoko, bituma nemeza ko bamwe mu bahutu bakoze genocide na bamwe mu batutsi bagakora genocide kuko muri ubwo bwoko bwose hari abishwe bazira ubwoko bwabo kandi bicwa hagambiriye kubamaraho cyangwa hagambiriye kubagabanya.
”Abacitse ku icumu”
Ubundi umuntu yitwa ko yacitse ku icumu igihe yahiganagwa n’abandi hanyuma akaza gusigara mu gihe abo bahigananwaga babamaze (aribyo kubamarira ku icumu). Iyi nyito yahawe abanyarwanda bacitse ku icumu rya genocide yakorewe abatutsi. Iyo genocide ikaba yarakozwe n’abahutu bashakaga kurimbura ubwoko bw’abatutsi, ariko hakavugwamo n’abatutsi bari batumwe na FPR gukongeza umuriro (catalyzer) bari mu cyiswe “network cyangwa abatekinisiye”, bashakaga ngo abakabarwanije bahugire mu bwicanyi, maze FPR ikabone uko ibarega ubwicanyi, bityo bagafatirwa mu cyuho, bigatuma bahabwa ibihano n’amahanga. Ibyo nibyo byaje gutuma FPR ifata ubutegetsi bitayigoye, inumva vuba n’amahanga mu gukwirakwiza ko abahutu bateguye umugambi mubisha wo kumara abatutsi. Uko ninako byagenze. Ubu bwicanyi bwagiwemo kandi n’abari bibumbiye mu mitwe itandukanye, uzwi cyane ukaba uw’Interahamwe. Gusa umuntu utabogamye yakwibaza ibibazo bikurikira:
1.Ese umwana wiciwe ababyeyi na FPR muri za Byumba na Ruhengeri hagati ya 1990-1994, we agasigara kubwa Nyagasani we si umucikacumu? Umubyeyi wagizwe incike icyo gihe ubu yitwa iki? Imiryango yahatikiriye se hagasigara mbarwa yo yakwitwa iki?
2.Ese umwana, umubyeyi, cyangwa umunyamuryango wasigaye mu gihe habagaho kwica igihumeka cyose mu bihe by’abacengezi mu cyahose ari Ruhengeri na Gisenyi, byakozwe n’abasirikare b’inkotanyi, we yawkitwa iki?
3.Ese uwasigaye ku bwicanyi bwakorewe abahutu bari mu nkambi ya Kibeho, yakwitwa iki?
4.Ese uwasigaye mu mashyamba ya Kongo, nyuma y’urugendo rurerure akaza kwibona asigaye wenyine, we yakwitwa iki?
Nta gushidikanya ko muri ubwo bwicanyi bwose icyari kigambiriwe kwari ukwica ubwoko bumwe hanyuma uwasigaye si uko ari impuhwe yagiriwe ahubwo ni uko nta bapfira gushira. Ni nk’uwambwira ngo muri 1994 umututsi wasigaye ni impuhwe yagiriwe. Oya ni Imana itajya yemera ko abo yiremeye bashira ngo habure uzabara inkuru kandi ari yo yabaremye.
Kuri njye, no ku muntu wese waha ikiremwa muntu agaciro yakwemeza ko hari abacikacumu bo mu buryo butatu:
1.Abahutu: ni abacikacumu rya FPR-Inkotanyi, barimo ibice byinshi kuva yatangira imirwano muri za Byumba muri 1990, aho yiciraga abantu ubusa kandi batari mu mirwano, ari abaturage basanzwe.
2.Abatutsi: ni abacikacumu ry’interahamwe n’abo bari bafatanije nabo batahwemye kwicwa kuva 1990 bitirirwa ko ari ibyitso bya bene wabo b’abatutsi bari bateye u Rwanda
3.Abahutu n’abatutsi: itsinda rya gatatu rigizwe n’abacikacumu ry’impande zombi kuko hari abanyarwanda biciwe n’interahamwe ndetse banicirwa n’inkotanyi. Kandi kuri izo mpade zombi, bakaba barasigaye aha Mana kuko izo mpande zombi zashakaga kubarimbura.
Aha, nemeza ko igihe cyose abnayrwanda batarumva ko nta mupfu uruta undi, ntibazigera banumva ko nta muzima uruta undi. Dukwiriye kureka gutoranya abanyarwanda, baba abazima, baba abapfuye. Ibi nibyo umuhanzi Kizito Mihigo ubu ubutegetsi bwashyize mu gihome kandi bwari bwaramutangagaho urugero n’ikcyitegererezo nk’umucikacumu ugamije kunga abanyarwanda yari yatangiye kwigisha mu ndirimbo ye ”Igisobanuro cy’urupfu” aho agira ati: ” (…) Genocide yangize impfubyi ariko ntikanyibagize abandi bantu nabo bababaye bazize urugomo rutiswe ”genocide…”.
Irondakoko rikwiriye gucika burundu mu banyarwanda
Agahinda n’akababaro kagiye karanga bamwe mu banyarwanda (ubwoko cyangwa akarere), katurutse mu kudaha agaciro ububabare bagize. Ibyo byagiye bibyara kwihimura kandi iyo ni kamere muntu. Ukwo kwihimura byagiye bigenda birushaho kuba bibi uko iminsi yashiraga indi igataha kugeza bibyaye genocide, igikomeza n’ubu magingo aya.
”Genocide” yari ikwiriye kuba isomo rikomeye ku banyarwanda, maze bagasasa inzobe, bakaganira ku mateka nta gucengana. Muri uko kuganira, ntihabeho guhirikirana amakosa no kwitana ba mwana ahubwo buri ruhande rukumva, maze hakabaho kwandika amateka atabogamye. Amateka atagira igice kimwe cy’abanyarwanda amashitani ngo agire ikindi gice abamalayika. Abanyarwanda, amoko yose, uturere twose, twarahemukiranye. Dukwiriye gusabana imbabazi, tukaniyemeza kutazasubira ukundi, maze tukemeranya kubana mu Rwanda TWESE, twubahana kandi ntawe ucura undi cyangwa ngo yikubire ibyiza by’igihugu.
Igihe hazaba hakiriho ubuyobozi buhembera “munyangire”, busumbanya abenegihugu, bubona ubwoko bumwe bugomba guhabwa agaciro ubundi bugatsikamirwa; igihe cyose umuntu azaba agihabwa amahirwe (opportunities) hadashingiwe ku bushobozi ahubwo hashingiwe ku bwoko cyangwa akarere akomokamo, hazabaho guceceka ariko kudashingiye ku kunyurwa n’ibikorwa. Ingaruka zabyo zizajya ziba kwihimura igihe cyose habayeho kwigaranzura abakingirwaga ikibaba bakanahabwa amahirwe kurusha abandi hadashingiwe ku bushobozi. Niba abanyarwanda bifuza u Rwanda rutekanye kandi birambye, bakwiye kwamagana no gutinyuka kwanga ku mugaragaro ubuyobozi bubasumbanisha. Bakumva ko umwana wese ari nk’undi. Bakumva ko umunyarwanda wese ari nk’undi. Ntihabeho kurobanura imfubyi. Ntihabeho kurobanura abapfakazi. Ntihabeho kurobanura incike, abakene n’abatindi nyakujya. URWANDA RUKWIYE KUBA URWA TWESE.
Mugire u Rwanda rw’abanyarwanda. U Rwanda rwa TWESE


text:
UMUNARA W’UMURINZI WO KWIGWA Nyakanga 2014
Iyi gazeti irimo ibice bizigwa kuva ku itariki ya 1 kugeza ku ya 28 Nzeri 2014.
Bitanze babikunze muri Micronésie
Hari ibibazo bitatu abajya gukorera umurimo kuri ibyo birwa bya Pasifika baturutse mu bindi bihugu bakunze guhura na byo. Abo babwiriza b’Ubwami babikemura bate?
“Yehova azi abe”
“Urufatiro” n’ ‘ikimenyetso gifatanya’ bivugwa muri 2 Timoteyo 2:19 bidufasha bite kumenya aba Yehova?
Abagize ubwoko bwa Yehova ‘bazibukira ibyo gukiranirwa’
Amagambo ngo “nazibukire ibyo gukiranirwa” ahuriye he n’ibyabaye mu gihe cya Mose? Ibyabaye icyo gihe bitwigisha iki?
INKURU IVUGA IBYABAYE MU MIBEREHO
Nabuze data—Mbona undi Data
Soma inkuru ivuga ibyabaye mu mibereho ya Gerrit Lösch, umwe mu bagize Inteko Nyobozi.
“Muri abahamya banjye”
Kuba twitwa Abahamya ba Yehova bisobanura iki?
“Muzambera abahamya”
Kuki Yesu yagize ati “muzambera abahamya,” aho kuvuga ko bari kubera Yehova abahamya? Ni iki cyadufasha gukomeza kugira ishyaka mu murimo wo kubwiriza?


text:
Uno munsi muri olympic Hotel habaye inama isesengura ikanareba ibyakozwe ndetse nibiri gukorwa mugihembwe cyambere cy’ihinga mubyanya byatunganyijwe, byuhirwa kandi bikorerwamo na HoReCo izwi nka “validation workshop”, aho haba hari abafatanyabikorwa batandukanye baturuka muri RAB (Rwanda Agriculture Board) ndetse nibindi bigo bifite aho bihurira nubuhinzi. aho kandi hari hitabiriye nabakuru bamakoperative aherereye muri ibyo byanya.
Hagaragajwe imbogamizi zitandukanye zigaragara muri bino byanya (schemes) aho harimo kuba hari ubumenyi budahagije kuri WUOs(water user organisation) aribo miryango yabakoresha amazi muri ibyo byanya ndetse namakoperative kubijyanye no kubungabunga imikorere, umutungo,…, kubura ibikoresho nkenerwa mumiyoborere, kuba ntabitabo ncungamutungo, ibitabo byibarura byabakozi, imikoranire itaboneye ya WOUs namakoperative, kubura ubumenyi buhagije mukuhira imyaka,..
Hagaragajwe kandi ibyagezweho muri kino gihembwe cyambere cy’ihinga aho harimo ko ibibazo bya WUOs ndetse namakoperatives byitaweho bikanakemuka kukigero cyi 100%, habayeho kubakira ubushobozi ndetse no kongera ubumenyi kuzi za WUOs ndetse namakoperative atandukanye, kubungabunga ndetse no kwita kubikorwa remezo bikoreshwa mukuhira imirima byariyongereye aho hagaragajwe ko mugihembwe cyambere hatunganyijwe 972.7 km tubifashijwemo nabahinzi bagera ku 127,921 bikaba ibyakozwe bifite agaciro kamafaranga yurwanda 124,445,600, hagezweho kandi ko hatunganyijwe uburyo bwiza bwa reporting kumiryango yabakoresha amazi ndetse namakoperative muri rusange, habayeho kandi kwigisha abahinzi imihingire igezweho,


text:
70% by’abapfa kw’isi bazira indwara zitandura
Diyabeti ni indwara itandura kandi idakira igaragazwa n'uko ibipimo by'isukari mu maraso byarenze igipimo gisanzwe cya 120, kugirango hamenyekane amoko yayo n'uburyo iza bigaterwa n'uko umusemburo wa insirine ukorerwa n'inyama bita impinduka uvubuka ari mukeya cyangwa se ntawo cyangwa wanaboneka umubiri ntuwukoreshe neza ari naho bamenyera ubwoko bwa diyabeti utwaye.
Rwanda NCD's alliance ni ihuriro nyarwanda rirwanya indwara zitandura mu Rwanda, rivuga ko ku isi izi ndwara ziharira 70% z' imfu zose ariko bakavuga ko umuti wo kugabanya izo ndwara ari ukwisuzumisha hakiri kare ukamenya uko uhagaze, kuko izi ndwara iyo zimenyekanye hakiri kare zivurwa zigakira.
Uzabakiriho Jean Damascene ni umwe mu barwaye indwara ya diyabeti uyimaranya imyaka 22 bikaba byaramuviriyemo gucibwa akaguru avuga y'uko izi ndwara uzirwaye ubuzima buba butoroshye mu miryango ngo kuko wivuza ubuzima bwawe bwose.
Yagize ati"; ibibazo byo nibijya bibura gusa nta kwiheba kuko iyo wihebye uhomba byinshi, iyo wihangane ukiyakira byose birashoboka ubuzima ukabutwara nk'umurwayi ntubutware nk'umuntu muzima , kuko imiti irahenda iyo bkaubariye ku 10% ni menshi ushyizeho n'ibindi uba uri bukenere nk'amatike, niyo waba ufite ubushobozi bugeraho bugashira kuko wivuza ubuzima bwose bwo kubaho".
Uwingabiye Ethienne umuyobozi w'ishyirahamwe nyarwanda rirwanya diyabeti avuga ko uretse no kurwara izi ndwara hari ni ingaruka zishobora kuza ziyikomotseho.
Yagize ati" Ingaruka za diyabeti ushobora guhuma, imyakura yo hasi hari igihe kigera mu birenge umuntu ntiyumve rimwe na rimwe amaraso ntagere mu birenge umuntu akaba yakomereka ntabyumve, uko igisebe kigenda gikura n'imyakura itabasha gukora neza kubera isukari yanduje imyakura amaraso nayo ntagende neza habaho igihe ikirenge gishobora guhinduka umukara, cyangwa se ino bakarikata watinda byazamuka hejuru bakaba bakata ukuguru byose bitewe n'uko isukari yangije imyakura ya yamyanya yo hasi".
Ese ni gute wamenya ubwoko bwa Diyabeti n'abo bwibasira?
Ubusanzwe habaho ubwoko bubiri bwa diyabeti aribwo type 1 na type 2 mu ndimi z'amahanga.
Diyabeti yo mu bwoko bwa mbere, umusemburo ntuboneka na mukeya umuntu yitera ubuzima bwe bwose iyi yiganje mu rubyiruko bari munsi y'imyaka 35
Diyabeti yo mu bwoko bwa kabiri umusemburo uba uhari ariko udahagije baguha imiti ituma uwo musemburo ukomeza kuboneka, cyangwa se bakaguha imiti ituma nawa musemburo ukora uhagije bituma ibyawubuzaga nk' ibinure ikabigabanya. Iyi yakabiri 90 %kw'isi niyo bafite abenshi ugasanga ari abasaza n' abakecuru .
Mu mwaka wa 2016 mu Rwanda ubushakashatsi bwakozwe bwagaragaje ko imfu 44% zaterwaga n'indwara zitandura.
MUKANYANDWI Marie Louise


text:
Dukeneye Kuvuga Kuri Bruno: Icyo Encanto Itwigisha Ku Ihungabana Rihererekanywa
“Mind in the Media” ni uruhererekane rw’ inkuru zibanda ku buzima bwo mu mutwe, ziboneka mu ma filimi atandukanye n’ama televiziyo.
Aha turibanda ku bice bitandukanye bya filimi Encanto, iboneka kuri Disney+
Umuryango Madrigal ubarizwa muri Disney wakoze filimi Encanto, uherereye mu gace keza muri Columbia. Abari muri uwo muryango bagaragaraho impano zidasanzwe, harimo imbaraga zidasanzwe bakoresha mu gufasha abo baturanye. Nubwo buri wese aharanira kurinda ishema ry’umuryano Madrigal, ibibazo bitangira kugaragara, muri iyo nzu ituwemo n’ibiragano (ibisekuru) bitatu bitandukanye.
Iyo filimi irimo ijwi ry’indirimbo itazibagirana mu bantu b’imyaka itandukanye, cyane cyane ijwi ry’ indirimboo “We don’t talk about Bruno” (Ntituvuga kuri Bruno), iyi ndirimbo ikurura benshi yibanda ku rwango abari muri uwo umuryango bagiriye Bruno (Jon Leuizamo), ufite imbaraga zo kureba ahazaza.
Hari byinshi wakunda kuri Encanto, uhereye ku buryo ikoze, abakinnyi beza n’inkuru iteye amatsiko. Ariko iyo nkuru abantu benshi bayitondeye babona ko isobanura ku kintu gikomeye: Umubabaro n’ urujijo rw’ihungabana rihererekanywa. Ibi ni ukubera ko nubwo Abuela Alma (María Cecilia Botero), umwe mu bakuze, avuga inkuru ikomeye kuyumva, yibanda ku bitangaza byatumye Madrigals bajya mu gace babamo, ariko icyo atibandaho ni impamvu y’ihungabana yatumye bisanga muri ako gace.
Abasirikare bafite intwaro bateye agace Alma n’umugabo we Pedro bari batuyemo, byatumye abo bombi bahunga ubwo bugizi bwa nabi bari kumwe n’impanga zabo eshatu. Pedro yiciwe mu maso y’umugore we agerageza kubatinza kugira ngo Alma n’abana be bahunge. Urumuri Alma yari afite, muburyo bw’ ubufindo nirwo rwamurinze arinda agera mu gace gashya. Rero, nubwo Abuela yibanda ku gitangaza cyatumye we n’abana barokoka, ubwo bufindo bwaturutse mo umubabaro, umubabaro wari mwinsi kuburyo wagize ingaruka kuri buri wese mu muryango wa Madrigal, nubwo batazi neza uko byagenze cyangwa impamvu zabyo.
Iri hungabana ryumvikana inyuma y’inkuru y’ibiragano (ibisekuru), rimeze nk’indorerwamo nziza zo kumva no kumenya neza Ihungabana rihererekanywa, harimo ubusobanuro bwaryo, uko abantu bahangana naryo n’icyakorwa kugira ngo umuntu akire.
“Umuryango Madrigal” Ihererekanywa ry’ihungabana ni iki?
Bavuga Ihererekanywa ry’ ihungabana mu bagize umuryango iyo ingaruka z’ ihungabana ryavuye ku kiragano kimwe rijya ku kindi. Janay Holland, inzobere mu kuvura abafite ingo n’imiryango avuga ko “Ibyabaye ku muntu umwe mu muryano, bigira ingaruka ku bandi”
Urugero, muri Encanto, Abuel Alma yagize ihungabana igihe yakuwe hamwe n’umuryango akabura n’umugabo we. Nubwo abo mu kiragano cya gatatu, harimo Mirabel(Stephanie Beatriz) w’imyaka 15 batigeze bahura n’ihungabana, baracyagirwaho ingaruka kuko ibibazo Abuel Alma yagize, bisanze ibyo yaciyemo byatumye uburyo bahangana n’ibibazo buhinduka. Ibi byatumye bagira ibibazo byo mu mutwe bitandukanye, harimo Ubwoba, gutinya ko ibintu bitakozwe neza n’ubwoba bwo kwirengizwa.
Dr. Ling Lam, umwarimu muri kaminuza ya Santa Clara avuga ko isoko y’ ihungabana rihererekanywa riba mu bice bitatu:
Ibihungabana byabaye ku bantu benshi: nka Jenoside, intambara, kwimurwa ku ngufu, ivangura rishingiye ku moko cyangwa igitsina.
Ibihungabanya byabaye hagati y’abantu: nk’ ihohoterwa rikorewe uwo mwashakanye, irikorewe abana cyangwa kubirengagiza.
Ibyabaye ku muntu ku giti cye: gukoresha ibiyobyabwenge.
“Ntituvuga kuri Bruno”: Ni irihe tandukaniro ry’ ihungabana rihererekanywa n’ubundi bwoko bw’ ihungabana?
Kuba abantu bahura n’ibibahungabanya, biragorana gutandukanya ubwoko bwihungabana abantu bahura naryo. Nkuko Lam abisobanura, bisa nkaho hari imigezi myinshi itemba isuka mu kigega cy’ ihungabana.
Lam na Holland bavuga ko kumenya uburyo bw’imyitwarire mu muryango runaka bifasha kumenya niba koko hari ihungaba ryahererekanyijwe riva ku kiragano kimwe rijya ku kindi. Urugero: ikoreshwa ry’ibiyobyabwenge rigaragara ku bafitanye isano, mu biragano bitandukanye bishobora gusobanurwa ko ari ihungabana ryahererekanyijwe. Muri Encanto, biboneka mu buryo Mirabel yibaza ku kuntu yangiwe kwakira impano z’ubufindo, bikaba bifitanye isano ry’ukuntu Abuela nawe yibaza ku cyazanye Madrigals mu bice batuyemo, nubwo bose bagendana agaginda katewe no kubura ibyo bakunda.
Hari imigezi myinshi itemba mu kiyaga kirimo ihungabana
Mu kuvumbura ihungabana rihererekanywa, Dr. Lam aba afite umuntu ku giti cye cyangwa umuryango bari gukorana, bikamufasha kumenya neza uburyo bw’imibanire hagati y’ibiragano (ibisekuru) bitandukanye, kandi akamenya uburyo ikiragano kimwe cyagize uruhare mu mikorere y’ikindi.
Uko abantu bitwara mu “ihungabana rihererekanywa”
Lam atanga inzira enye zigaragaza uko abantu bitwara mu bihe by’ihungabana, ryaba irihererekanywa cyangwa ubundi bwoko bwaryo. Bwinshi muri ubwo buryo bugaragara muri Encanto.
1. Kwigaya
Kwigaya ni ukwiyumvamo ikimwaro no kubura umumaro. Umuntu wigaya aba yumva ko bidashoboka ko abantu bamukunda cyangwa akumva adashoboye bihagije. Muri Encanto, nibyo murumuna wa Mirabel (Jessica Darrow) avuga mu ndirimbo “Surface pressure”. Imbaraga za Luisa zirahambaye kandi akora byose abantu bamubwiye. Ariko, ubwo buremere bwo gukora ibintu byinshi byamuganishije ku burwayi bw’ubwoba. Akomeza gukora byose bamusabye nkuko abiririmba mu ndirimbo “I'm pretty sure I'm worthless if I can't be of service” (nzi neza ko ntacyo maze niba ntagira icyo ntanga). Ibi bivuze ko imiterere ye ari uko yagira icyo afasha abandi, akaba yigaya iyo atagize icyo akora.
2. Guhakana
Guhakana biba iyo umuntu yanze kwemera ibyamuhungabanyije mu gihe cyashize, ahubwo akavuga ko ibintu byose ari byiza kandi ko ahahise harangiye. Muri Encanto, Abuel na Mirabel berekana guhakana ihugabana ku muntu banyuzemo. Mu by’ukuri, iyo Mirabel ahamya ku abana bo mu gace atuyemo, ko niyo yaba nta mpano yahawe yumva ko ameze nk’abandi bose bo mu ryango we bafite impano, ariko umwana umwe akamusubiza ati “Wabona Impano yawe iri uguhakana”. Bisa nk’urwenya, ariko bigaragaza neza uko Mirabel yafashe ibyamuhungabanyije, akabyorosa, nubwo bimufasha kwacyira icyizere ku ruhande rumwe, bimubuza gukira ibikomere.
3. Kwiyenza ku bandi
Ibi biba iyo abantu bafashe amarangamutima y’ibikomere bakayasohora, bakereka abandi umujinya. Rimwe na rimwe aba bantu bashobora guhohotera abandi mu magambo, mu bikorwa cyangwa ku mutima. Muri Encanto, imibanire ya Abuel na Mirabel bishobora kuba urugero rw’ibi. Abicijije mu kwanga cg kwirengagiza Mirabel kuko nta mpano afite, Abuela ashyira Mirabel ku ruhande, akavuga ko adafte agaciro nk’abandi bose mu muryango. Nyuma bigaragara neza ko Abuela yumva ko kuba Mirabel yarabuze impano bimugira ikibazo ku kuba ibintu byo mu ryango wabo bitagenda neza. Ibi bituma yadukana amagambo akomeretsa Mirabel ku kantu kose kabaye ku muryango wabo.
Kubw ’iyo mpamvu, Ubufindo Abuela akora ibishoboka byose ngo aburinde, byerekana ishusho yo gushyira imbere umuryango wishimye kandi ukundana bishobora kubangamirwa n’uko umwe muri bo akoze ikintu giteza ikibazo, nk’ ingaruka z’ubukene, kubura ubushobozi bwo gusaba ubufasha mu gihe bikenewe cyangwa ibibazo byo mu mutwe nk’ubwoba cyangwa agahinda gakabije.
4. Kwivana mu bandi
Ibi biba iyo umuntu yanze gukora ibikorwa runaka kuko yumva adatekanye. Ntibaba bagishaka kugera aho abandi bari cyangwa bakumva badatekanye iyo bagiye guhaha ibyo kurya, ariko uko byagenda kose icyifuzo cyabo cyo kwirinda kubabaza biba imbogamizi mu mibereho yabo. Muri Encanto, biboneka kuri Bruno. Nubwo tuzi indirimbo “we don’t talk about Bruno” (Ntituvuga kuri Bruno), ivuga ko umuryango n’abo baturanye batamukundaga kubera impano yatumye avuga ukuri kose batashakaga kumva, kuri Bruno ibi byose byara muhungabanyije, yumva adakwiye kuba muri uwo muryango.
Bruno yaburiwe irengero ubwo yabonekerwaga ko Mirabel ariwe uzatuma ubufindo bwahaga imbaraga umuryango wa Madriagals buzima. Nubwo umuryano wizeraga ko yabataye, ariko mu kuri kose ni uko yabaga mu nyubako ya Madrigals., yikuye mu buzima bwu mu ryango kubera ubwoba kubyo yabonekewe (kubura ubufindo), n’icyo byaba bisobanuye kuri we na Mirabel.
Holland asobanura ko nubwo iyo myitwarire itari myiza ku buzima bwo mu mutwe, igomba kumvikana nk’uburyo bwo kwirwanaho ku bantu bagize ihungabana, kugira ngo bakomeze kujya imbere mu mibereho yabo.
Ni iki nakora? Ni iki cyakorwa mu rwego rwo gukira ihungabana rihererekanywa?
Umuryango wa Madrigal muri Encanto, bakira ihungabana ryahererekanyijwe mu kunga ubumwe no kuganira ku bibazo byabo. Ariko twumve neza ko ubuzima busanzwe butameze nka filimi tureba, kandi mu by’ukuri n’inzira zo gukira ntago zirasa ku ntego.
Intambwe ya mbere ku bantu bafite ibibazo byo mu mutwe, bumva ko bafite aho bahuriye n’ihungabana ryahererekanyijwe mu biragano, ni ukwegera inzobere mu kuvura indwara zo mu mutwe. Birumvikana ko niba ihungabana rihererekanywa rikora ku muryango muri rusange, ni byiza ko abagize umuryango bajyana gushaka ubufasha, kandi bifasha ku kuba abantu babonera hamwe ishusho y’ibibazo biboneka mu biragano (ibisekuru) bitandukanye.
Icyabaye ku muntu umwe(mu muryango) bigira ingaruka ku bo babana bose
Holland na Lam bemera ko abantu bashobora gukira ari umuryango wose uri hamwe. Ariko kandi, niyo abagize umuryango wose batagira ubushake bwo kwitabira ibiganiro byo kuvurwa, umuntu umwe ashobora gukira ihungabana rihererekanywa babikesha kwitabira muntu ku giti cye.
Lam na Holland bemera ko nubwo ubuvuzi bukozwe mu buryo bw’ ibiganiro” bufasha, si cyo gikenewe gusa kugira ngo umuntu akire. Lam avuga ko “abantu bashobora kuvuga ibyabaye mu buryo bwo kurenzaho” ariko bakaba batabiha ubusobanuro. Ibiganiro ubwabyo ntibihagije. Lam yibanda ku mumaro wo gukoresha uburyo bwinshi bwo kuvura bushobora kuba burimo Cognitive therapy (Ubuvuzi bw’imitekerereze), Kwigirira impuhwe, Yoga na Meditation(Umutuzo).
Holland we avuga ko nubwo umuntu yaba atazi neza isoko y’ihungabana ryahererekanijwe, bishoboka ko kubihereza ubusobanuro no kwita kubyabaye bishobora kuzana impinduka akamenya n’ibindi yakwitaho. Ikindi ni uko nubwo umuntu umwe ariwe wagira imbaraga zo gushaka ubufasha, Lam na Holland bemeza ko bigira uruhare rukomeye ku muryango wose muri rusange kuko iyo umuntu umwe ahindutse, bitera imbaraga z’uko n’abandi bahindukirira kwaka ubufasha. “Iyo ntangiye gukorana n’umuntu umwe, abandi nabo batangira guhinduka. Umuryango nawo utangira kubibona, bakagira amatsiko. Holland akomeza agira ati “Uburyo umuntu umwe akoresha mu guhangana n’ikibazo butangira gukwira mu muryango wose.”
Muri Encanto, kuba Mirabel yaragumye ku mugambi wo gushaka Bruno akamubwira ibibazo biri mu muryango byatumye abandi basigaye nabo bisuzuma ku bibazo bafite. Ibi byabashoboje guhangana n’ingaruka z’ihungabana rihererekanywa hagati y’ikiragano n’ikindi bibafasha kandi gutera intambwe y’ibyishimo, bakakira ubuzima babayemo no gukuza imibanire y’abagize uwo muryango.
Nubwo inzira itaba irambuye mu buzima busanzwe, ubushobozi bwo kuvuga ku ihungabana rihererekanywa no gukora hagamijwe impinduka bishobora kuzana “Gukira” yaba ku umuntu ku giti cye n’umuryango muri rusange.


text:
08/03/2017 Yanditswe na Emmanuel Senga
Inshoza y’Itorero mu butegetsi bwa FPR no mu kurindagiza abanyarwanda.
Mu butegetsi bw’igitugu hari ibintu bisa nk’aho ari ibintu bihoraho, abanyagitugu bahererekanya, kuva mu Burayi bwa kera ku ngoma za ba Staline, Mussolini, Hitler… ugana muri Afurika, haba ku gihe cy’abami ndetse n’abaperezida bagiye bategeka ibihugu by’Afurika, baba abarwaniye ubwigenge kandi bakabuhabwa ndetse ibihugu bigafata ubutegetsi bwa Repubulika, kimwe n’ababasimbuye bakoze coups d’Etats, kugeza yewe ejobundi aho tubona ubutegetsi buyobowe n’inyeshyamba. bose bose bagira uburyo bumwe bwo kwimakaza igitugu. uburyo bumwe bwo gushyira hamwe abaturge ku buryo bw’iterabwoba
Muri ubwo buryo, bumwe tubusanga no mu Rwanda rw’iki gihe, aho igitugu cya Kagame kibumbira abanyarwanda mu ishyaka rye, FPR, kandi agashyiraho n’uburyo bwo kubumbira hamwe abanyarwanda ngo batinyagambura, maze bagacika abo yabashyizeho ngo abagenzure. Ubu u Rwanda ni igihugu gikoze nk’ikigo cya gisirikari kirinzwe n’imbunda kuva mu burasirazuba werekeza mu burengerazuba; kuva mu majyepfo ugana amajyaruguru, abasirikari, aba DMI, za DASSO, Polisi n’abandi bambari b’ingoma ya Kagame barushanwa kujujubya abanyarwanda.
Uburyo bwashyizweho kandi bugaragara ni ugushyira abanyarwanda mu byiciro no mu matorero, bakabita intore. Abahanga mu iyogezangoma bazi no gushaka amazina, aba yarakunzwe kandi afite icyo avuga, abwira abenegihugu. Muri uru rwego izina “Intore’ ryabaye ubuvumbuzi bukomeye. Koko rero ijambo itorero rirazwi mu Rwanda kandi rigasobanura ikintu cyiza. Nk’uko mu gihe cy’ubwami, itorero ryasobanuraga ishuri ritoza indangagaciro z’abanyarwanda, n’ubu Itorero abarigaruye barashaka kuriha iyo nsobanuro. Nyamara iyo umuntu yitegereje agasesengura asanga ibirikorerwamo bihabanye n’irya kera, yenda yombi agahurira ko atoza ibya gisirikari.
Nyuma yo gushyiraho amazina menshi avuga ibintu byinshi bitandukanye byahimbwe kuri ubu butegetsi burangajwe imbere na FPR, ndetse iri shyaka rikanashyiramo umurego ukabije ubukana kugira ngo bimwe mu byacuzwe bigire ireme rikomeye, kandi n’abanyarwanda bagashishikarizwa kubyemera no kubigiramo uruhare, igihe cyari kigeze ngo abanyarwanda twibaze kuri ibi Leta yita imigambi yayo, kimwe n’andi magambo ikoresha ishaka kudukusanyiriza hamwe. Mbere na mbere kuki Leta yifuza kudukusanyiriza hamwe? Iki kirumvikana cyane, ni ukugira ngo ibashe kumenya icyo dukora cyose, aho turi n’ibyo tuvuga, kugira ngo hato hatazagira uyica inyuma akavuga amabi yayo, rubanda bakayanga. Amagambo ihoza mu matwi y’abanyarwanda ngo bayakunde, akenshi batanumva icyo bivuga, atari ukubera ko ijambo ry’ikinyarwanda ritumvikana, ahubwo ari uko icyo bisobanura batakibona, ni amagambo aba afite icyo yibutsa, akenshi avugitse neza. Iyo Leta ivuze imiyoborere myiza, umuturage akirirwa arwana n’abamwirukana mu isambu ye, cyangwa yaba animuwe ntazigere abona ingurane; iyo umunyarwanda adashobora guhinga icyo ashatse mu murima we, ntashobore kuba yasarura ngo aganure atabiboneye uruhusa…uwo munyarwanda wamubwira ko imiyoborere myiza bivuga iki? Kuko icyo abona ni ikinyuranyo cy’iyo miyoborere. Iyo ubona umuturage akubitwa azira ko atatanze ubwisungane bwo kwivuza, iyo umuturage araswa izuba riva bamubeshyera ngo yari acitse yambaye amapingu, uwo muturage ubireba wamusobanurira ute ko igihugu kigendera ku mategeko? Iyo umuturage akurikira agasanga iminsi mikuru irangizwa no kwihugikana abana b’abakobwa babasaba gutanga ruswa y’igitsina, kandi ku nzego zose, ndetse bakageza n’aho babacuruza hanze y’imbibi z’u Rwanda, wasobanura ute ko icyo gihugu gifite amategeko aringaniza ibitsina mu miyoborere yacyo? Ubu se iyo wumva n’abashinzwe kurwanya ruswa byarabananiye bakaba ngo bafite ubwoba bwo kubaza cyangwa gutunga agatoki icyo Ingabire Marie Immaculee, umuyobozi wa Transparency International Rwanda, yita “ibifi” binini, icyo gihugu kirimo iyihe miyoborere? Ese biraruhije kubona ko ya myanya u Rwanda rugenda rubona ari imyanya yaguzwe, cyangwa yasabirijwe. Perezida Kagame asoza umwiherero wa 14 yarabyiyemereye ko abamufasha ibyo bavuga byose baba babeshya. Ni nde se ubizi kumurusha kandi ari we ubitangamo uruhusa ngo bikorwe?
Imvugo zikoreshwa muri iki gihe mu bice bimwe na bimwe by’ubuzima, zaba izishaka kwisanisha n’izahozeho (itorero}, cyangwa izacuzwe kubera icyo Leta ishaka kugeraho (kwihesha agaciro), zose zitera urujijo, kubera ko nanone zidasobanura icyo zashyiriweho.
www.rwandandiaspora.gov.rw/programs/itorero
Dufate urugero rw’itorero. Nk’uko byari bisanzwe bimenyerewe itorero mbere y’umwaduko w’abazungu cyane cyane, ryasobanuraga aho abana, guhera ku bana b’ingimbi kuzamura, batorezwaga imyitwarire ya kinyarwanda. Abahungu cyane cyane batozwa ibizatuma bakura baba intwari, bityo bagatozwa kwiyereka, guhamiriza, gukirana, kurasa intego, gutera uruziga, gusimbuka urukiramende…abakobwa bo bagatozwa ibizatuma bakura baba abagore b’umutima, bityo bagatozwa gucunda, kuboha no gutaka, kubyina no kosa/za ibyansi…icyo tubona ubu itorero ni aho bakorera imyitozo ya gisirikari, bakigishwa n’amahame ya FPR, nta n’umwe ufite uburenganzira bwo kuba yabaza ibintu biteye gutyo nta na kimwe wahinduraho, ku buryo abazivuyemo bose baba baratongerewe.
Nk’uko bimenyerewe, iyo mitongero ijyana n’imbyino no kwizihirwa kugira ngo hatagira ugira umwanya wo kubyibazaho; kandi kubera ko abo basore n’inkumi baba bambaye imyenda yabigenewe, yaba iya gisirikari, yaba iyo baba badodeshereze iryo tsinda, buri wese uhari yishimira kuba yatoranijwe mu bandi. Ntituyobewe ko hanakorerwa byinshi bibi, birimo kubabazwa ku mubiri cyangwa se gusambanywa, ariko byose abayoboye itorero basaba ko byihanganirwa, kuko “nta ntore iganya, ngo intore yishakira ibisubizo”.
Izo ngando, ayo makoraniro y’amatorero icyo biba bigamije twakivuze: ni ugutsindagira mu bayagiyemo imigambi y’ishyaka riri ku butegetsi no kubatoza kuzarirwanirira igihe rizaba rigeze mu marembera. Birumvikana rero ko abarivuyemo, bitewe n’uko basanzwe batekereza baba bahindutse. Baba bavuye mu iforomo nshya yo kubumbira ishyaka abayoboke bashobora no kuripfira guhera hejuru ugana no ku mudugudu.
Ikigomba gukorwa: Guhumura abogezi, ariko n’abavuye muri izo ngando bakabona amahugurwa aturuka mu nyigisho z’imboneragihugu.
Haragomba uburere bundi buvuguruza ibiba byapakiwe mu rubyiruko, kuko iyo witegereje abarushinzwe ni abantu baba baratoranyijwe, FPR ikabatera ubwoba ikabumvisha ko bagomba kwigura na bo bayobya igice kinini cy’abanyarwanda.
Ababishingwa iyo ubitegereje usanga bagabanyijemo ibice bitatu:
Igice cya mbere ari na cyo kiruhije guhindura, ni igice cyigizwe ni abantu batewe ubwoba, bagarukiye ku muryango w’urupfu, bamaze kubona abandi bishwe. Bakabarokora, ariko na bo bakiyemeza kuzakorera FPR batareba inyuma. Ni muri abo dusangamo ba Rucagu Bonifasi, bivugwa ko yeretswe abantu bari bishwe nabi, na we bakamwumvisha ko atabakoreye ari ko yaba. Ibi tuvuga tubifitiye gihamya, uwabishaka yabitubaza.
Igice cya kabiri kigizwe n’abakangishwa indonke z’akanya gato, nk’imyanya muri Leta, bityo bikaba n’igikangisho ku bandi bakiri muri opozisiyo. Aha ni ho dusanga ba Evode Uwizeyimana n’amashumi ye, ba Rwigema Petero Selesitini n’abandi nka ba Depite Bamporiki na Gatabazi.
Hakabaho n’itsinda rya gatatu dusangamo abasanzwe bafite inda nini, ariko bakagerekaho ko FPR yabahekuye, cyangwa yabiciye, ari bo bakunze kuvuga ko barwaye indwara ya “syndrome de Stockholm”, abo muzabasanga muri za Ambasade, muri za Diaspora, ari bo barwanira ishyaka FPR kurusha uko bo bakwirwanira. Iki gice kuko kiba kigomba guhangana na opozisiyo umunsi ku munsi, kiravunika kandi gihora cyanzwe impande zose, ku buryo FPR nivaho cyo kizabura n’uwagiha amazi yo kunywa.
Abanyarwnda bari bakwiye kwisuzuma, bakamenya ko ibihe bigomba guha ibindi; ko FPR itazahoraho, maze bakava mu bikorwa bibateranya n’abandi banyarwanda. FPR ifite amateka yayo ajyana n’amabi yakoreye abanyarwanda, kugeza n’ubu ikiyabakorera, ariko nta kidashoboka, na yo yakwisubiraho ikareka abanyarwanda bakishyira bakizana, ndetse n’izo ntore na zo zigasubira mu muryango nyarwanda. Nta ryari ryarenga. Turashima abagira Imana bakibaza igikorwa bashyizwemo ku ngufu, bakavumbura ko ari kibi, kigayitse, ahasigaye bagafatanya n’abandi urugamba rwo kukijugunya no kukirwanya. Muri izi ntore, birazwi ko izitekereje zikazivamo zigirira akamaro abandi banyarwanda, kuko baba bababwira ibyo babayemo. Burya nta kwigisha neza nko gutanga ingero zigaragara. Izo ntore zazisohotsemo ni ingero zifatika zo kwirinda ubugizi bwa nabi bwashyizwe ku rwego rw’igihugu cyose. Nimukomeze muve mu kibi, mufatanye n’abandi banyarwanda bashaka ubuyobozi bukorera igihugu, butiba cyangwa ngo bubeshye, ahubwo buhangayikishijwe n’imibereho myiza nyayo y’abaturage. Ibyo bihe ni byo tuganamo mu minsi iri imbere.


text:
Ruhango: Icyumweru cy’Umujyanama cyitezweho guhindura ibitagenda neza
Inama Njyanama y’Akarere ka Ruhango yatangije icyumweru bise icy’umujyanama kigamije gusura ibyo abajyanama bateganyiriza abaturage kugira ngo harebwe aho bigeze bishyirwa mu bikorwa, hagendewe kuri gahunda z’icyerecyezo cy’imyaka irindwi.
Umuyobozi w’Inama Njyanama y’Akarere ka Ruhango, Rutagengwa Gasasira Jerome avuga ko icyumweru cy’umujyanama kizafasha kureba uko imibereho y’abaturage ihagaze hagamijwe kumenya ahari intege nke hagashyirwa imbaraga, ahari ibyiza na byo bigafasha abandi kubyigiraho.
Ku ikubitiro icyumweru cy’umujyanama cyatangiriye mu Murenge wa Bweramana aharebwe uko abaturage banoza imirire, isuku no kongera ibikorwa bigamije kuzamura ubukungu mu mudugudu Ntangarugero.
Gasasira avuga ko ku munsi wa mbere wo gusura abaturage mu cyumweru cy’umujyanama basanze amashuri yari yarabuze intebe zo kwicaraho yaramaze kuzibona kandi bagasanga uruganda rw’umuceri rwa Gitisi rumaze igihe gito rutangiye rwarongeye gusubukura imirimo nyuma y’uko rwari rwakomwe mu nkokora n’ingaru za Covid-19.
Gasasira avuga ko imihigo ishingira ku cyerecyezo cy’Umukuru w’igihugu, Paul Kagame, kigamije guhindura ubuzima bw’umuturage bukava ku rwego rumwe bujya ku rundi mu iterambere, ibyo bikaba bizasuzumwa kugira ngo harebwe niba hari ibyakosorwa cyangwa byavugururwa ugendeye ku bimaze gukorwa.
Agira ati “Ikitezwe muri iki cyumweru ni ukureba niba ibyemezo byafashwe n’Inama Njyanama byaragize akamaro mu kuzamura imibereho myiza y’abaturage, niturangiza kuzenguruka tuzongera twicare turebe ibyo twabonye niba bihura n’ibyo twari twarateganyije gukorera abaturage”.
Yongeraho ati “Muri gahunda y’icyerekezo cy’imyaka irindwi twahawe na Perezida wa Repuburika, yifuza ko umuturage agera ku rwego runaka umusaruro abona ukaba wava ku rwego runaka ukajya ku rwisumbuyeho, nidusanga uko twateganyije kubishyira mu bikorwa bitajyana tukazabihindura”.
Avuga ko ari byiza ko abaturage basabana n’abajyanama babahagarariye mu rwego rw’akarere kuko bituma hamenyekano aho abayobozi bashobora gushyira imbaraga kugira ngo abaturage bakomeze kubibonamo kandi babagirire icyizere.
Umuyobozi w’umudugudu wa Samba mu kagari ka Rwinyana mu Murenge wa Bweramana, avuga ko umudugudu wabo wari ufite ibibazo bitandukanye aho abaturage bamwe batagiraga amacumbi, ubwiherero busukuye n’uturima tw’igikoni, ariko bakaba barahinduye imyumvire kubera ko ibyemezo by’Abajyanama byafashwe byabagaragarije uko barushaho kunoza ibyo bakora mu mibereho yabo.
Agira ati “Hari byinshi Abajyanama batugiriyemo inama kandi bihindura imibereho myiza yacu, hari agakono k’umudugudu katumye ubu nta muturage ukirwaje bwaki, nta mwana ugita ishuri, twihurije muri Koperative turahinga ibigori, ibyo byose ni ukubera ubujyanama tugirwa n’abaduhagarariye”.
Icyakora avuga ko hakiri ikibazo cy’ibikorwa remezo bitarabageraho birimo n’umuriro w’amashanyarazi kandi agira uruhare mu kuzamura ubukungu no gukoresha ikoranabuhanga mu mudugudu ntangarugero.
Agira ati “Nta muriro ntabwo iterambere ry’ubucuruzi rizamuka ni ukudukorera ubuvugizi kugira ngo tubone akagari gafite umuriro, ingo zifite umuriro bityo dukore twiteze imbere turusheho kwesa imihigo”.
Biteganyijwe ko icyumweru cy’Umujyanama mu Karere ka Ruhango kizasozwa harebwe ibiteganyijwe mu iterambere ku nkingi z’ubukungu, imibereho myiza y’abaturage n’imiyoborere myiza.


text:
Ubushinwa bwo mu gikoni
NODMA itanga ibyuma bitandukanye byuma bidafite ibyuma byo guturamo no kubucuruzi, harimo ibyuma byo mu gikoni bitagira umuyonga, ibyumba byo kogeramo ibyuma bitagira umuyonga, ibyuma bitagira ibyuma.Nka kimwe mu byashyizwe hejuru-bitanga ibyuma-bidafite ibyuma-bicuruza mubushinwa, bafite uburyo butandukanye nuburyo butandukanye bwo guhitamo bizahuza ibyo ukeneye neza.
NODMAUruganda rukora ibyuma
Nkuruganda ruza ku isonga mu nganda zirohama, NODMA ifite ikigo cyogushushanya kwisi yose mubutaliyani kandi ikorana cyane nabayobozi mpuzamahanga bazwiho gushushanya kugirango bashire mubikorwa ubwiza, guhuza ikoranabuhanga rigezweho, no kubaka igikoni nubwiherero bwumuco wisi.
1911.5 Yashinzwe mu Butaliyani, kabuhariwe mu gukora ibyuma bitagira umuyonga n'ibyuma ... ...
NODMA yiyemeje gushiramo ibyuma bitagira umwanda, robine idafite ibyuma, hamwe nibicuruzwa biva ...
Ibikoresho byawe byigenga birashobora gutangwa muburyo butandukanye, imiterere, amabara, LOGO, nibindi ukurikije ibyo ukeneye .... ...
Amateka y'Iterambere
- Yashinzwe mu Butaliyani, kabuhariwe mu gukora ibyuma bitagira umwanda na feri.
- Kwitabira bwa mbere mu imurikagurisha rya Milan mu Butaliyani.
- Ubushinwa bushingiye ku nganda zidafite ibyuma.
- Foshan yashinze ibirindiro bidafite ibyuma.
- Yahawe igihembo cyubudage NIBA ibicuruzwa byashushanyije.
- Yatsindiye Ubudage Red Dot Design Award.
- Yatsindiye Igihembo Cyubushinwa Red Star cyo guhanga udushya.
- Yatsindiye Igihembo cya Kapok Igishushanyo.
- Yahawe ibihembo icumi byambere mubushinwa.
Ibyiza byibicuruzwa
NODMA yiyemeje gushiramo ibyuma bitagira umwanda, robine idafite ibyuma, hamwe nibicuruzwa biva mu gikoni cyangwa ibicuruzwa byo mu bwiherero byujuje neza ibyo abakiriya bakeneye kandi bifite ireme ku giciro gito.
Ibyiza bya platform
NODMA ifite uburambe bwimyaka 20 mu nganda zidafite ibyuma, hamwe nabashushanya 25 muri sosiyete no mumahanga.Igishushanyo kidasanzwe cyibicuruzwa, guhanga udushya kugirango tuzane uburambe bwigikoni.
NikiNODMAIrashobora kuguha
OEM Iraboneka
Ibikoresho byawe byihariye birashobora gutangwa muburyo butandukanye, imiterere, amabara, LOGO, nibindi ukurikije ibyo ukeneye.
Icyitegererezo cyihuse
Igihe cyakozwe n'intoki igihe cyo gutanga ni iminsi 3 gusa, yihuta cyane munganda zidafite ibyuma.
Ibikoresho bya Array
Dutanga ubwoko butandukanye bwibikoresho byo kuvoma, imbaho zo gutema, kuvoma ibitebo, robine, ibikoresho, nibindi bicuruzwa kugirango uhitemo.
Gupakira umutekano
Dutanga ibicuruzwa byizewe kandi bikomeye kugirango turinde ibyangiritse mugihe cyo gutwara.
Ibikoresho byo Kwamamaza Byuzuye
Dufite urutonde rwuzuye rwibikoresho byo kwamamaza kugirango tuguhe inkunga ntarengwa mugihe ukora marketing kugirango ugere kubisubizo byiza.
Kugenzura ubuziranenge
Ibyuma byose bidafite ibyuma na robine bigenzurwa 100% mbere yo gupakira kugirango ibicuruzwa wakiriye byujuje ibisabwa.
Igisubizo ako kanya
Dutanga serivisi yamasaha 7 * 24, tuzasubiza ubutumwa bwawe mumasaha 2 mugihe cyakazi.
Inkunga y'isi yose
Dufite abagabura mu bihugu 45, niba rero ukeneye inkunga ya tekiniki, abadukwirakwiza hafi barashobora kuguha inkunga.


text:
Ipaki ya kabiri isaba gutunganya neza kandi neza kugirango urinde ibicuruzwa nibipfunyika byibanze.Turashobora kugufasha guhitamo imiyoboro ikwiye no gutunganya imikandara kugirango ugere kubikorwa byingenzi byiterambere, umusaruro mwinshi, hamwe nigiciro cyo kubungabunga.Umukandara wa Hong ntushobora kugufasha gusa kubona igisubizo cyiza cyo gukenyera, natwe dutanga amahitamo ya serivisi zirenze umukandara, harimo inkunga ya tekiniki hamwe nubujyanama.Hamwe nokwibanda kumikorere yihuse kandi ihagaze neza, turatanga ibisubizo kugirango duhuze ibyifuzo byawe byinshi.
Igihe cyo kohereza: Nzeri-13-2021


text:
Abaturage bo mu karere ka Bugesera mu murenge wa Ngeruka batangaza ko ibigega bifata amazi bubakiwe na Komisiyo y’Ubutabera n’amahoro ya Kigali byabatandukanije n’indwara ziterwa n’umwanda.
Muhimpundu Catherine ni umwe muri aba baturage bubakiwe ibigega avuga ko mbere batarabona ibi bigega bifata amazi bavomaga amazi yo mu kiyaga cya Cyohoha amazi atari meza bigatuma barwara indwara zikomoka ku mwanda.
Zimwe muri izo ndwara zikomoka ku mwanda zirimo impiswi, inzoka zo mu nda, ibicurane n’inkorora bitewe no kunywa amazi mabi.
Nyuma yo kubakirwa ibigega bifata amazi babasha kubona amazi meza bakayabikamo bajya kuyanywa bakabanza gushyiramo imiti iyasukura ya siro maze bakayakoresha ari meza. Ibi bigega bibafasha kandi gufata amazi igihe imvura yaguye bakabona amazi ahagije yo gukoresha ibikorwa bitandukanye mu buzima bwabo bwa buri munsi.
Nyandwi Simeon nawe ahamya ko byabafashije kongera isuku ku mibiri yabo no mu ngo, basezerera umwanda baterwaga no kutagira amazi hafi kandi meza.
Ati “ rwose ibi bigega byadufashije kubika amazi menshi tubasha kuyakoresha mu bikorwa bitandukanye nta mwanda ukirangwa mu ngo zacu.”.
Ikindi nuko mu gihe k’impeshyi babasha kubona amazi yo kuhira uturima tw’igikoni bakabasha kubona imboga zo kurya bakihaza mu biribwa.
Padiri TWIZEYUMUREMYI Donatien umuyobozi wa Komisiyo y’Ubutabera n’amahoro muri Arikidiyosezi ya Kigali avuga ko mu bikorwa bakora ibyinshi byibanda ku biteza umuturage imbere kugira ngo abashe guhindura imibereho ye irusheho kuba myiza.
Muri iki gikorwa cyo kubakira ibigega aba baturage avuga ko intego ariyo gufasha abagenerwabikorwa bafashwa n’umushinga wa UKAM biciye muri Komisiyo y’Ubutabera n’Amahoro kubakorera ibikorwa bigamije kubateza imbere no kubahindurira ubuzima.
Ati “ Intego yacu ni ugukora ibikorwa biteza abaturage imbere, no kubagezaho uburyo bwo gufata amazi ni bimwe mu bibafasha kongera imibereho myiza yabo”.
Ubu ibigega bifata amazi byubatswe mu murenge wa Ngeruka ni 29 ingo ebyiri z’abagenerwabikorwa zigahurira ku kigega kimwe.


text:
Diane
Ni iki nakorera umuhungu cg se umugabo igihe arimo kunswera?
IGISUBIZO
1.Bangambiki:
DIANE igihe umugabo arimo kuguswera nawe jya umuswera uryoherwe ubimwereke, WIRIZE,UNIHE,UMUNYONGERE,UMUKARESE! n'ibindi ukeka ko byamushimisha. Urukundo ni ukubwizanya ukuri no kudahishanya:ushobora kumubaza icyo yifuza ko umukorera
2.juma
diane ugomba guparticipa ,kd ukamwereka ko bigushimishije ,ntumureke ngo akore akazi wenyine,bigomba kuba 50/50
INKURU BISA
1.Dore Uko Batanga Igituba!
2.Haza Umugore Wawe Uyu Munsi!
3.Uburyo Bunyuranye bwo Guswera
4.Guswera ni iki?
5.Dore Uko Banyaza!


text:
Inkuru ndende
URUKUNDO NYARUKUNDO EP 11:Cyuzuzo abereye imfura Igitego
Muri iyo minsi Mukamwiza yasuye kwa Karenzi abatunguye, mu rwego rwo kubaba hafi muri ibyo byago byari byabagwiririye. Yafatanyije n’ababyeyi b’Igitego kumwumvisha ko agomba kujya kwipimisha akarengera ubuzima bwe n’ubw’inzirakarengane atwite, Igitego arabyemera. Mukamwiza yasabye ko bamuha Igitego akamujyana i Kigali akazamushyira mukuru we...
URUKUNDO NYARUKUNDO EP 10:Igitego aratwite
Igitego yasohotse kwa Kabera ataramenya aho yerekeza, ageze hanze arahagarara amara nk’iminota itanu yiyumvira, ahita atega moto ajya muri gare ya Nyabugogo, atega imodoka arataha. Ageze iwabo yagerageje kwiyumanganya ahisha iwabo ko afite ikibazo, ariko buhorobuhoro uko akomeza kubitekereza bikamuganza. Rimwe na rimwe ukabona yatwawe...
URUKUNDO NYARUKUNDO EP 9:Igitego afashwe ku ngufu
Ku mugoroba Cyuzuzo asoje akazi yanyuze ku iduka ry’iwabo asaba nyina ngo amuhe Igitego amutembereze umujyi, nyina arabyemera. Bajyanye muri «Itoto Palace» baricara bica akanyota baraganira bimara ipfa. Isaha Mukamwiza atahira zegereje bagarutse ku iduka bahahurira na Kamali aje kubatwara, nuko barataha. Umunsi ukurikiyeho nibwo Igitego yari...
URUKUNDO NYARUKUNDO EP 8:Umutesi yaba agiye kugambanira Igitego ?
Guhera uwo munsi yatangiye kwitekerezaho, areba uburyo bagenzi be bose basigaye bamwishisha, areba uburyo Igitego akora uko ashoboye akirinda guhangana na we, yibuka amagambo Cyuzuzo yamubwiye ubwo yajyaga iwabo, asanga ari kurwana urugamba atazatsinda. Yatekereje gusaba imbabazi Igitego abura aho azamuhera. Umunsi umwe ari ku cyumweru,...
URUKUNDO NYARUKUNDO EP 7:Urwango ruratangiye hagati y’Igitego na Umutesi
Cyuzuzo ati " Umute, singiye kukubeshya rwose, ntibishoboka. Nkunda Igitego kandi na we arankunda bikanyura. Ntacyo namuburanye najya gushakira ahandi rwose. Naje hano kuko namenye ko umaze kuza mu rugo kenshi unshaka, mpitamo kuza kukubwiza ukuri kugira ngo ureke guta umwanya wawe rwose witangirire ubuzima bushya kuko gusubirana byo ubu...
URUKUNDO NYARUKUNDO EP 6:Umutesi asabye imbabazi
Cyuzuzo ageze mu cyumba yafunguye ka gapapuro Umutesi yamuhaye ngo arebe ibyanditsemo. Karagiraga kati: " Kuri Cyuzuzo nakunze, nkunda, nzahora nkunda; Nkwandikiye iyi baruwa ngirango ngusabe imbabazi mbikuye ku mutima. Ndabizi ko nagukoshereje bitavugwa ariko ndakwinginze umbabarire ibyo nagukoreye. Wirengagize byose kuko nange naje gusanga...
URUKUNDO NYARUKUNDO EP 5: Cyuzuzo abonye umuhoza
...Cyuzuzo yiteguye ibizamini bisoza umwaka wa gatanu neza, agerageza kwirengagiza intimba yatewe n’Umutesi nubwo ibihe byiza bagiranye mu myaka ibiri bari bamaranye bakundana kubyibagirwa byari byaramunaniye. Mu biruhuko Cyuzuzo yatangiye kwitegura ibizamini bisoza amashuri yisumbuye, ibimurangaza abyima umwanya cyane ko isomo Umutesi...
URUKUNDO NYARUKUNDO EP4: Cyuzuzo akubiswe n’inkuba
...Yakomeje kubitekerezaho ariko ntibyamaze kabiri kuko uko iminsi yo gusubira ku ishuri yegerezaga yakumburaga Umutesi ibyo gutekereza Igitego bikagenda bimuvamo. Igihe cyo gusubira ku ishuri kigeze, Cyuzuzo yanyuze mu iduka ryo mu mujyi ryari rizwiho gucuruza ibikoresho by’ishuri byihariye utasanga ahandi, agura udukaramu tubiri tw’umweru...
URUKUNDO NYARUKUNDO EP 3: Cyuzuzo ararikocoye !
Umutesi ati: «Ahaaa, tubireke basi tudahera muri ayo tugakererwa.» Nuko amusezeraho, Cyuzuzo aramubwira ati: «Mugire amasomo meza.» Umutesi ati: «Namwe». Muri iyo minsi aho Cyuzuzo yahuriraga n’Umutesi hose yarahagararaga akamusuhuza bakaganiraho gake ariko akabura aho ahera amuhishurira ikimuri ku mutima. Umunsi umwe mu kigo habaye umunsi mukuru...
URUKUNDO NYARUKUNDO EP 2:Cyuzuzo arabutswe inkumi itagira uko isa !
....Kuva uwo munsi Uwera ntiyatuje. Yumvaga ko kuba ari we mukobwa wenyine wabashije kwifotozanya na Cyuzuzo mu magana y’ababyifuzaga bimuha amahirwe yo gukundana na we. Yari abizi neza ko ntawundi mukobwa mu kigo ufitanye ubucuti bwihariye na Cyuzuzo kandi byari bimaze kuba nk’umuco ko buri mukinnyi wese aba afite umukobwa bakundana mu kigo....


text:
Abanyeshuri barangije amashuri yisumbuye bari kurugerero mu murenge wa Rugarika muri Kamonyi barishimira kuba mu itorero.
Urubyiruko rw’abahungu n’abakobwa barangije amashuri yisumbuye, nyuma yo kuva mu itorero bakajya ku rugerero, barishimira ibyo bamaze kungukira ku kuba mu itorero.
Uru rubyiruko ruvuga ko mbere hari ibikorwa byinshi rutahaga agaciro ndetse hamwe bakumva ko bitanabarebaga, aho bagiriye mu itorero bakavayo bajya ku rugerero ubu bakaba bakora ibikorwa bitandukanye bijyanye n’imihigo bahize ubwo bari mu itorero bavuga ko bungutse byinshi.
Nyinawabashambo Diane, umunyeshuri warangije amashuri yisumbuye, ari mu ntore z’Inkomezabigwi z’umurenge wa Rugarika, kuri we ngo nyuma yo kujya mu itorero hari byinshi abona yahindutseho kandi bimuganisha aheza.
Diane agira ati” mbere yo kuza mu itorero, hari byinshi numvaga bitandeba kandi bijyanye n’iterambere ry’igihugu cyanjye, numvaga ko nk’umuganda utandeba mugihe ababyeyi banjye bagiyeyo, hari ibikorwa byinshi ntahaga agaciro, hari byinshi nk’urubyiruko twihunza nyamara ari twe bambere twakagombye kuba tunabyigisha abandi”.
uru rubyiruko rwo mu murenge wa Rugarika ari naho hashorejwe icyiciro cyambere cy’urugerero ku rwego rw’akarere muri rusange, bavuga ko imihigo myinshi muyo bari bahize bari mu itorero imyinshi bayesheje kandi kurugero rushimishije.
Bimwe mubikorwa bakoze byari mu mihigo bahize birimo; kubaka uturima tw’Igikoni kandi byarakozwe ku miryango 12, bateye ibiti bisaga 1500 mu 1800 bari bahize, bakoze urutonde rw’abaturage bararana n’amatungo kandi byarakozwe, bakanguriye abaturage kwitabira gukoresha Mituweli kandi ngo byarakozwe neza igipimo kirazamuka ugereranije na mbere.
Ibindi byakozwe n’uru rubyiruko, birimo kubarura abana batari mu mashuri, bakoze ubukangurambaga ku kwitabira umugoroba w’ababyeyi, bafashije abaturage mu kumenyekanisha imisoro kandi bigakorwa k’ubuntu, bakanguriye kandi abaturage kwirinda indwara z’ibyorezo hamwe no kwirinda maraliya n’izindi ndwara aho ubwabo bakoze ibikorwa byo gutema ibihuru no gusiba ibinogo birekamo amazi byakwihishamo imibu.
Samuel Majyambere, umuyobozi w’akarere w’umusigire washoje iki cyiciro, yabwiye izi ntore ko ibikorwa bakorera mu itorero bibubakira ubushobozi mu mibereho yabo n’imirimo itandukanye ndetse no mu myitwarire ikwiye kuranga intore.
Yibukije kandi uru rubyiruko kugira imyitwarire iboneye, kuba urugero rwiza aho banyura, gukomeza gufasha igihugu gutera imbere bigisha kandi bahugura abaturage muri byose
Mugirasoni Chantal, Umutahira w’intore mu karere ka Kamonyi, avugana n’intyoza.com yavuze ko bishimira ibikorwa izi ntore zakoze muri iki gihembwe cyambere zimaze kurugerero, ngo byerekana ko imbaraga zabo bazishyize hamwe zibasha gukora byinshi byiza kandi bakageza igihugu ku iterambere rirambye.
Abanyeshuri bose barangije amashuri yisumbuye, twibutse ko hose mubice by’Igihugu bagiye mu itorero ndetse nyuma yo gusoza itorero bakaba bari ku rugerero aho bakora ibikorwa bitandukanye byo kubaka igihugu bazarangiza mu kwezi kwa gatandatu k’uyu mwaka wa 2016.
Munyaneza Theogene / intyoza.com